
Muchanan ta 
sufriendo di 


sucu y presion 



Awendia nos ta mira cu 
muchanan ta sufriendo di e 
mesun malesanan cu hende 
grandi, esta sucu, colesterol y 
presion y esey por bisa cu e 
ta birando dia pa dia mas pio. 
Den un combersacion cu 
Gino Goeloe, director di 
Wit Gele Kruis, e ta indica 
cu den midimento di salud 
di hoben, nos muchanan ta 
birando demasiado gordo 
haciendo cu nan ta sufri di e 
complicacionnan aki. 

Lesa mas riba pagina A2 


Paz, Amor y Husticia 



“Paz, Amor y Husticia cu mundo henter ta anhela y ta sclama pe”. Esey ta palabranan di S.E. 
Gobernador di Aruba, Sr. Fredis Refunjol den su discurso di Pasco di Nacemento. Den e dis- 
curso aki Gobernador ta manda un palabra di reflexion, cu un solo pregunta: “Ken nos ta?”. E 
ta ilustra e descubrimento di nobo di nos balor como hende y pa laga e luz den nos briya den 
nos moda di trata otro, pasobra e otro ta un hende mescos cu bo!. 

Pa mas di e discurso lesa pagina A2. 


Mucha a wordo 
pica den lama 



Tin hopi indicacion cu un 
Jellyfish lo mester a pica 
un mucha Mericano, cu ta 
di vacacion cu su famia na 
Aruba. Esaki a sosode den 
lama dilanti di Radisson Ho- 
tel, ora cu e hobencito a bay 
tira un cabes den awa. Polis 
na un manera rapido a hiba 
e hobencito hospital, pa asina 
stabilisa su condicion, mi- 
rando cu dado momento el a 
haya dificultad pa hala rosea. 
Aunke cu no ta temporada 
di Jellyfish, no ta descarta cu 
posibel cambio di coriente di 
awa por a trece e animalnan 
aki na costa. 

Lesa mas riba pagina A4 



Wit Gele Kruis a 
haya auto nobo 

Wit Gele Kruis a haya su flota nobo di 
auto. Ta trata aki di un total di 28 auto, 
cu a wordo otorga pa Garage Cordia. 
Ta trata aki di autonan moderno y su- 
per economico tipo BYD, mirando e 
cantidad di ora cu e nursenan di e in- 
stancia aki ta keda riba caminda. Pabien 
Wit Gele Kruis cu boso autonan nobo. 

Lesa mas riba pagina A6 


Activistanan di Greenpeace 
ainda no ta liber 



Greenpeace ta wardando ai- 
nda pa dos di nan activistan- 
an, di e 30 cu a wordo wanta, 
keda den libertad. Esaki, 
segun fuentenan a wordo 


priminti, pero no a wordo 
cumpli ainda. 

Esaki mester sosode te ora cu 
servicio di inmigracion pone 
nan cello corecto den nan pa- 
spoort. Esaki, segun vocero 
di Greenpeace, ta di spera cu 
no mester warda pa siman- 
nan largo. 

Lesa mas riba pagina A22 

Gino Goeloe di Wit Gele Kruis 

Muchanan ta sufri malesanan cronico mescos cu hende grandi 



aORANJESTAD - Muchan- 
an no ta alimenta nan mes 
manera antes. Nos por mira 
esey den nos muchanan pa- 
sobra ya pa edadnan di 10 
pa 11 aña, nan ta sufriendo 
complicacionnan mescos cu 
un hende grandi y esey ta 
algo cu Wit Gele Kruis ta tra- 
hando riba dje. E situacion ta 
preocupante, segun director 
di Wit Gele Kruis, Sr. Gino 
Goeloe. 

MALESANAN 

CRONICO 

Wit Gele Kruis ta midi e ho- 
bennan, segun Goeloe. Den 
e caso aki, Directie Volksge- 
zondheid a haci un inves- 
tigacion algun aña pasa y a 
ripara cu nos hobennan ta 
demasiado gordo. Kico ta 
bin cu tin peso di mas, sucu 
ta hisa y berdad nos ta mira 
muchanan cu complica- 
cionnan. Muchanan hoben 
ya tin complicacion di hende 
grandi caba manera sucu, 
colesterol halto, trigliceride 
y presion halto. Esaki ta bi- 
rando un tendencia caba, 


Goeloe a splica. 

GEZONDE SCHOLEN 

Tin scol ta cuminsando 
cu e proyecto: ”Gezonde 
Scholen”. A cuminsa cu un 
maneho caminda scolnan 
no ta bende refresco y paste- 
chi of kroket. Esey ta cosnan 
cu ta haci muchanan gordo. 
Nan ta bin cu mas alimen- 
tonan saludabel, manera pan 
bruin, fruta, juice, cu ta cos- 
nan saludabel. Eynan tambe 
por mira e efecto caminda 
muchanan ta bay scol salu- 
dabel, e muchanan tambe a 
baha di peso. Ta trata aki di 
muchanan cu no ta sufriendo 
di gordo di mas compara cu 
otro scolnan cu no ta saluda- 
bel. Eynan tambe mester en- 
foca otro aña pa bin cu mas 
scol saludabel, unda cu lo bay 
bin cu un maneho caminda 
e scolnan mester educa e 
muchanan pa haci movecion, 
pa come mas berdura, mas 
fruta y haci deporte. 

MOVECION 
Movecion por haci manera 
cana, pero muchanan mester 


ta mas den deporte, mas ac- 
tivo, manera futbol, baseball, 
tennis, haci un cos pa move. 
A ripara cu e muchanan no 
ta move. Muchanan ta mas 
dilanti di television of dilanti 
nan computer, of hunto cu 
nan Blackberry of iPhone. 
Muchanan ta mas den stoel 
sinta of riba cama cu mester 
siña nan. Como mayor tin 
cu laga nos muchanan move. 
Sin nos sa, e muchanan ta 
gordo y gordura ta trece den 
e caso aki malesanan cronico, 
manera sucu y presion halto. 
PROGRAMADI 
TELEVISION 
Wit Gele Kruis lo bay tin en- 
foke. Nan lo ta trahando un 
programa di television riba 
problemanan cardiovascular. 
Tin mucha y hende grandi 
pa bin cu tur e problemanan 
cardiovascular cu ta tumando 
luga na Aruba. E problema 
cardiovascular ta e problema 
number 1 mundialmente y 
na Aruba tambe. Wit Gele 
Kruis sa cu ta dos caso di 
atake di curason y atake cel- 


ebral ta wordo registra pa 
siman na hospital y esey tin 
tambe cu tin di haber cu es- 
tilo di bida. Ta pa e motibo 
ey Wit Gele Kruis lo bay bin 
cun’e den programanan di 
television, pa asina educa nos 
comunidad pa hiba un bida 
saludabel y den movecion, 
Goeloe a bisa. 

MAS PRAKTIJK 
ONDERSTEUNERS 


Tambe kier bay bin cu mas 
praktijk ondersteuners na e 
dokternan di cas. Esey tin su 
efectonan, unda cu e pash- 
ent ta hopi contento cu nan 
ta bahando peso, nan sucu ta 
wordo regula, nan presion 
ta baha, pues e pashent ta 
contento y Wit Gele Kruis ta 
hopi contento cu nan a logra 
nan meta, Goeloe a bisa por 
ultimo.Q 


Discurso di Pasco di Nacemento di Gobernador Fredis Refunjol 



ORANJESTAD - Durante 
dia di Pasco, S.E. Goberna- 
dor Fredis Refunjol a hiba su 
discurso cual ta lo siguiente: 
“E mensahe clave di Pasco 
di Nacemento cu nos ta re- 
corda y celebra ta: Paz, Amor 
y Husticia cu mundo henter 
ta anhela y ta sclama pe. 

Den un ambiente festivo 
di entre otro comemento, 
bebemento, partimento di 
regalo, famianan ta reuni pa 
celebra e fiesta spiritual y re- 
ligioso aki. 

Nos tambe ta yama un otro 
Pasco bon bini. 

Laga nos para keto un rato y 
tuma tempo pa reflexiona: 
Ken nos ta? 

Ki nos ta haciendo cu nos 
bida cu nos a haya como un 
regalo? 

Kico nos ta haciendo cu nos 
talentonan? 

Con ta para cu e hende spiri- 
tual cu nos ta? 


Ban descubri di nobo nos 
balor como hende. Laga e luz 
den nos briya den nos moda 
di trata otro, pasobra e otro ta 
un hende mescos cu bo! 
Acept’e, respet’e y apreci’e, 
dun’e su balor. 

Nos ta crea den libertad. Nos 
tin un boluntad propio pa 
pensa, scoge, dicidi y actua 
na un manera responsabel. 
Nos tin e capacidad di por 
crea, di por tribi soña. 

Aruba, one happy island! 
Laga nos realisa esaki, trah- 
ando y cooperando pa hiba 
nos pais dilanti. 

Aruba ta nos, hendenan cu a 
nace of bin biba aki. 

Ta tempo pa haci nos Aruba 
un comunidad yen di spe- 
ransa y positivismo. Un co- 
munidad caminda por tin 
critica, pero critica construc- 
tivo pa eleva otro den su ser 
hende. 

Hendenan grandi y famoso, 


maestronan cu tabata tin un 
vision a sa di cumpli cu nan 
mision cu pasion. Nan ideal 
a costa nan hopi sacrificio. 
Nan meta pa logra nan soño 
tabata e caminda di pas y no 
violencia. 

Te awendia riba mundo 
henter nan ehempel a drenta 
historia, p’asina mundo por 
siña e caminda pa logra al- 
cansa e vision cu nan tabata 
tin. 

Ohala nos pueblo di Aruba 
crea oportunidadnan, bira 
creativo y haci bon uzo di 
nan talentonan na bienestar 
di nos pueblo y pais. No ta 
tur ora cos ta sali manera 
nos ta desea. Perseverancia 
lo yuda nos surpasa tur ob- 
staculo, p’esey ora bida duna 
nos lamunchi laga nos haci 
un dushi stropi di dje. 

Nos bida ta un regalo cu nos 
mester cuida y aprecia. Biba 
y laga biba. 

Union ta haci forsa! Bida ta 
digno pa celebra ora bo sa 
ken bo ta y sa uza bo talen- 
tonan optimalmente na bien- 
estar di bo comunidad y pais. 
E Aruba di antes cu nos ta 
corda y ta anhela pe bolbe, 
a pasa. p’esey awor nos tin e 
oportunidad pa haci di nos 
pais un luga unda lo reina 
di nobo e trankilidad, amor 
y respet propio y pa otro su 
bida y su propiedad. 

Esaki ta exigi di cada un di 
nos un cambio di curason cu 
ta trece un cambio di mental- 


idad. Pa hende por yega mas 
cerca otro lo mester di coop- 
eracion, comprension, respet 
mutuo pa logra union. Pa 
logra e paz, amor y husticia 
hende lo mester acepta otro 
manera e ta y dun’e espacio 
pa e por crece. 

Pa logra husticia lo mester 
tin un bon comparticion di 
biennan pa asina tur hende 
por sinti con pa hiba un bida 
dignamente. E hende mester 
siña coopera y traha hunto 
riba tur tereno pa logra e 
meta fiha. 

Recientemente nos a haya e 
bishita di nos Rey y Reina. 
E bishita aki tabata tin efecto 
riba nos paisnan den Reino 
Hulandes. E laso di union, 
di amistad y e simplesa ta- 
bata refleha cooperacion. 
Na Aruba tabata reina un 
entusiasmo, un alegria cerca 
grandi y chikito y por a sinti 
cu nos ta forma parti di e Re- 
ino Hulandes. E bishita aki a 
move tur pueblo di e paisnan 
den Reino y asina nos por 
a sinti e cooperacion bao di 
nos pueblonan pa laga Rey y 
Reina sinti nan mes na cas. 
Hobennan di Aruba a resalta 
den nan contacto cu e pareha 
Real. Nan a sa di representa 
Aruba dignamente mustran- 
do nan talentonan. 
Hobennan boso ta Aruba y 
su futuro. Eherce boso talen- 
tonan riba tur tereno, tanto 
cultural y spiritual. Haci bon 
uzo di boso enseñansa, edu- 


cacion y formacion. Pone 
semper boso dilanti un meta 
y bay pe cu determinacion y 
perseverancia. 

Nos muchanan cu ta creci- 
endo tin derecho riba protec- 
cion, cuido y respet pa nan 
tambe por haya bon ehempel 
y crece den un ambiente cu 
ta yuda nan lanta cu balor. 
Nos pensamento ta bay tam- 
be na nos grandinan cu a yuda 
edifica Aruba cu nan trabou y 
ehempel. Nan tambe merece 
nos atencion, aprecio y amor. 
Laga nos tuma tempo pa nan, 
scucha y siña cua ta e balor- 
nan cu nan ta carga den nan 
curason. Corda tambe esnan 
den necesidad pa un of otro 
motibo. Mar’e dia di Pasco 
aki habri nos bista spiritual 
pa nos por cuminsa biba di 
berdad y duna otro un man 
pe tambe sinti cu e tin dere- 
cho di existi. 

Ohala e Pasco aki yuda nos pa 
bira e hende, ta e hende, cu 
nos mester ta, dispuesto pa ta 
un hende cu balor propio, un 
shon di hende. Un hende cu 
su derechonan pero tambe 
su debernan. 

Cu e Pasco aki paz, amor y 
husticia por reina den cada 
curason, hogar y riba mundo 
henter, specialmente riba nos 
dushi isla di Aruba. 

Mi ta desea henter nos po- 
blacion, tambe na nomber 
di mi esposa, un feliz Pasco 
y un Aña Nobo 2014 yen di 
prosperidad.’Q 

Proyecto di tin piernan pa siguridad di e Piscadonan local a keda cla 

Santa ftosa Projecl - Colony Pier 




ORANJESTAD 

Recientemente 
Departamento di 

Agricultura, Cria y Pesca a 
finalisa e proyecto di me- 
horacion di siguridad riba 
piernan di Piscado. De Cuba 
Contractors tabata e compa- 
nia encarga pa instala e luz 
solar riba 4 diferente pier di 
Piscado cu e meta princi- 
pal pa hisa e siguridad riba 
e piernan aki. Pa varios aña 
caba Santa Rosa a tuma nota 
di e peliger cu e piernan aki 
tabata trece cun’e pa e pisca- 

donan cu ta regresa tera den 
oranan di anochi laat cu nan 
pesca, unda cu e visibilidad 
tabata minimo, pa cual mo- 
tibo e Departamento a haci 
un prioridad pa instala luz 
riba e piernan aki. Durante 
aña 2013 Santa Rosa a com- 
pleta diferente proyectonan 
pa hisa e siguridad y sostene 
e Piscadonan local manera ta 
e proyecto di renobacion di 


pier di Piscado, a crea y regala 
e buki “Guia di Emergencia y 
Siguridad pa Piscado” hunto 
cu paketenan di siguridad na 
mas cu 100 Piscado local y a 
instala luznan na 4 diferente 
pier riba e isla. 

Despues di evalua varios op- 
cion, Santa Rosa a opta pa e 
luznan solar aki cual ta traha 
cu un sistema infra red ni- 
ficando cu na momento cu 


no tin movecion riba e pier 
e luznan ta bay den “dim 
mode” y unabes cu tin move- 
cion nan ta briya mas cla. 

E prome piernan cu a ricibi 
luz solar tabata e pier di; 

-. Cura Cabay 
-. Savaneta 
-. Barcadera 
-. Colony 

Departamento di Agricultura, 
Cria y Pesca a expresa di ta 


sumamente contento cu e 
luz solar aki cual sigur lo hisa 
e visibilidad y siguridad pa e 
piscadonan local. 

Durante aña 2014 e 
Departamento tin varios 
proyecto nobo cu lo sigui 
sostene e piscadonan local. 

E proyecto di instalacion di 
luznan solar riba e piernan pa 
piscado ta pa hisa e siguridad 
y sostene pesca local.Q 



Mientras cu testigonan a kere cu ta auto lo a dal e dama 

Problema di pareha lo a pone dama bula for di auto 


ORANJESTAD - Riba dia 
di Pasco, pa mas o menos 
10’or di anochi polis di traf- 
ico ta wordo manda cu ur- 
gencia den Wilhelminastraat 
na altura di Banco di Caribe. 
Aki un auto lo a dal un dama 
y aparentemente e dos cabay- 
eronan den e auto lo a carga 
e dama hink’e den auto y lo a 
bay direccion di Dakota. 

Na yegada polis ta papia cu 
varios testigo y ta bin saca afo 
cu nan lo a bandona e sitio 
den un Nissan Tiida, te hasta 
un testigo a conta cu e dama 




no lo tabata tin paña bisti. 
Algun rato despues e auto ta 
wordo mira ta core pa loco 
den Dakota y na altura di 
Pedro Gallegostraat e ta para 
pa basta largo. Den e auto ta- 
bata tin un dama, un mucha 
chikito y un cabayero mas. 
Despues di basta rato nan ta 
baha net na momento cu e 
chauffeur ta bayendo y aki 



dos unidad di polis di trafico 
ta yega na e sitio. Nan ta para 
e Tiida y ta papia cu e chauf- 
feur. E chauffeur ta splica 
nan cu su amigo y su chick 
a haya un problema y nan ta- 
bata pleita den su auto y na 


Wilhelminastraat e dama a 
baha of bula for di auto. 

E chauffeur a mustra e polis- 
nan unda el a baha e pareha y 
polis na su turno pa ta sigur 
cu tur cos ta bon, nan a bay 
na e apartamento. Despues 


di basta rato e pareha a habri 
porta. E pareha a declara cu 
nan tabata tin un discusion, 
pero nan a resolve tur cos. 
No a keda e dos patruy- 
anan nada otro di sigui nan 
caminda. □ 

Durante e dianan di fiesta aki 

Papia bon y abierto cu muchanan y mustra riba 
consecuencia di droga y alcohol 

ORANJESTAD - Funda- 
cion Anti Droga Aruba kier 
conscientisa, specialmente 
conductor y hobennan pa no 
bebe ni uza droga durante e 
temporada di fiesta aki. Si 
bebe mes, no stuur. Segun 
Sobella Solognier di FADA, 
por ripara cu mayoria biaha 
cu manera december drenta, 
ta cuminsa haya diferente 
sorto di fiesta di diferente 
compania, ta haya cena di 
Pasco y otro diferente activi- 
dad tur caminda. Den e tem- 
porada aki, ta e temporada cu 
tin mas accidente di auto. 
PAPIA CU MUCHANAN 
Solognier ta mustra cu tin cu 
papia bon cu mucha y pa ta 
abierto cu nan y mustra kico 
ta e consecuencia di alcohol. 


ORANJESTAD - Diahuebs 
atardi pa mas o menos 2’or y 
mey riba e di dos dia di Pas- 
co, mientras un famia turista 
ta disfrutando di e beach di- 
lanti Radisson Hotel, nan 
ta pasa den un experiencia 
amargo na momento cu nan 
yiu homber chikito ta wordo 
pica pa un bestia den lama y 
ta bira malo, mesora ta pidi 
pa polis y ambulance. 

Polis ta yega na e sitio y ta 
ripara cu e hobencito tin difi- 
cultad pa hala rosea y net na 
e momento ey no tabata tin 
niun ambulance disponibel, 
mirando e situacion di e cria- 
tura, polis di beach mesora 
a opta pa hinca e hobencito 
den auto y transporte di bi- 
aha pa hospital. 

Na hospital nan a logra sta- 
bilisa e hobencito y tambe lo 
ta trata di un Jellyfish cu a 
pica e criatura. 

Manera cu nan a caba di 
atende cu e criatura nan a 


FADA t’ey pa duna un man, 
Solognier a splica. Si may- 
ornan mes no sa con pa in- 
forma e muchanan tocante 
alcohol, nan por yama FADA 
semper, pasobra nan tin nan 
informacion pa mayornan. 
E boluntario por papia cu e 
muchanan y inspira nan cu 
palabranan di motivacion 
contra droga y alcohol. 

NOSTUUR 

FADA kier a conscientisa, cu 
ora di stuur, uza un conduc- 
tor cu no ta bebe. No core 
auto si ta bebe. Ta pensa tin 
biaha cu dal un of dos drinks, 
por stuur un auto. Segun So- 
lognier, no sa si riba caminda 
cu tin un otro conductor cu a 
dal hopi mas, no por premira 
kico e otro banda por haci, 


yama polis pa bin busca e 
mucha y famia pa hiba bek 
hotel. Esey tabata un deci- 
sion hopi bon di polis cu no 
a perde tempo y a hiba e cria- 
tura hospital. 

POSIBEL CAMBIO DI 


causando asina un accidente. 
E reaccion cu lo bay tin ta bay 
ta hopi mas slow. Esaki no ta 
un accion normal. Solognier 
ta sigui splica cu asina aki 
no ta bay evita un accidente, 
keriendo cu lo bay reacciona 
lihe y preveni un accidente 
pasa. Esaki ta conta tambe pa 
adultonan. Djis percura pa 
tin un hende cu ta core auto 
cu no ta bebe, sino pone placa 
hunto y busca un otro alter- 
nativa pa yega bo destino. 

PARTY DRUGS 
Door cu ta temporada di fies- 
ta, ta haya hopi loke ta wordo 
yama como Party Drugs. Ta 
haya MDMA, Extacy, Molly, 
cu ta wordo uza hopi. Molly 
ta un droga stimulante cu ta 
pone hende kere cu nan ta 
bay haya mas fun, cu hopi 
mas energia. Esey ta locual 
cu FADA ta purba di consci- 
entisa esey. Por ta hobennan 
no ta uza e droganan ey tur 
dia, pero na momentonan cu 
tin hopi actividad di fiesta, 
ta tipo di e droganan aki ta 
wordo mas consumi. P’esey 
FADA kier conscientisa riba 
esey tambe pa no uz’e. 

USO HOPI HALTO 
FADA no tin un bista awor 
aki basa riba estadistica kico 
por ta e uzo di droga entre 
hoben. Tin un investigacion 
cu FADA a haya cu e uzo ta 


CORIENTE 

Aunke cu no por bisa cu 
ta temporada di Jellyfish, 
sinembargo mester tene cier- 
to cautela, mirando cu porta 
un posibel cambio di cori- 
ente a haci cu e criaturanan 


hopi halto bao di nos hoben- 
nan. Pero cifranan concreto 
den tur cos, esta kico e ta 
ocasiona, por ehempel si ta 
dor di uzo di alcohol of droga 
cierto actonan ta sosode, es- 
eynan FADA no tin e estadis- 
tica preto riba blanco ainda. 
NA ALTURA SEMPER 
Tur dia na FADA e bolun- 
tarionan ta pasa dor di e 
diferente medionan di co- 
municacion cu tin y for di 
eynan nan ta saca afo kico a 
pasa durante e dianan ey. No 
solamente na Aruba, pero in- 
ternacionalmente tambe, pa 
asina keda na altura tur loke 
ta pasa rond pa loke ta trata 
droganan nobo cu ta bin riba 
mercado como tambe e con- 
sumo di tanto hoben como 
adulto cu tin den nos region, 
na Aruba y otro paisnan na 
mundo. 

COMBINACION 

PELIGROSO 

E mescla alcohol y droga 
hunto ta tuma luga. E com- 
binacion ta fatal. FADA ta 
avisa pa no haci esaki mes. E 
combinacion ta hopi pelig- 
roso y ta depende di ki sorto 
di mescla cu ta wordo uza, 
por ehempel e party drug cu 
alcohol, ta un combinacion 
malisimo. Ningun no ta un 
bon combinacion, Solognier 
a comenta. □ 


di lama aki den vecindario 
a yega na nos costanan. Ta 
p’esey ta bon pa tene cautela 
kico cu mira riba awa si no ta 
sigur di kico cu e ta, djis hala 
leu pa preveni cu bo por wor- 
do pica.Q 


Polis di beach ta hiba mucha cu urg'encia hospital 
despues cu e la wordo pica den lama 

Juendel Sprock di FADA 

Consumo di droga y alcohol entre hobennan ta alarmante 



ORANJESTAD - Algun 
dia pasa Salubridad Publico a 
haci algun investigacion riba 
e uzo di droga y alcohol. Se- 
gun Juendel Sprock, director 
di FADA, esaki ta alarmante 
pasobra el a subi. No ta algo 
cu ta localmente so, pero in- 
ternacionalmente por mira 
cu nos hobennan ta uzando 
hopi mas droga y alcohol. 

PROGRAMA PA 
HOBEN 

E tin di haber cu diferente 
factor, Sprock a comenta. Lo- 
calmente e tin hopi di haber 
con e famianan ta hinca den 
otro. E problemanan cu tin 
na cas, hopi divorcio, etc. 
Mayoria biaha e droga no ta 
cuminsa na scol, sino na cas. 
Kico ta e solucion pa esaki di 
parti di FADA, hunto cu go- 
bierno, ta pa bin cu un pro- 
grama pa haci e hobennan 
mas consciente. Antes ta bay 
na scol y duna un charla di 
un ora y ta wak e oradornan 
bek despues di un aña. Segun 
Juendel Sprock, esaki no tin 
e efectonan fuerte. Tin hoben 


e ta yuda, tin hopi no. E pro- 
grama nobo di FADA, tin un 
programa di conscientisacion 
cu ta existente mas cu 20 aña 
internacionalmente. E aña cu 
a pasa el a wordo introduci na 
Aruba. Pa aki 3 pa 5 aña, cu 
haci un midimento atrobe, 


por mira cu sigur lo por tin 
cambio den e area aki, mi- 
rando cu ta sigui e trend di 
afo, informando e hobennan 
na un otro manera, mas in- 
teractivo, cu hopi mas hecho. 
Cu tin sigur di e efectonan 
positivo riba nos hobennan. 


Pa otro aña lo bay bin cu pro- 
gramanan pa famia tambe, cu 
sigur ta importante pa uzo di 
droga y alcohol. 

PAGA TINO 

FADA ta acercando diferente 
instancia cu e programa di 


Paga Tino. 

FADA a invita diferente fun- 
dacion y instancia cu a forma 
parti di Paga Tino y asina 
eynan hopi hende haya pro- 
grama y duna na e programa 
paga Tino, FADA ta sigur cu 
lo tin un efecto positivo riba e 
hobennan. Tambe tin cu uza 
e parti di controla mas riba 
caya. FADA ta contento cu 
Cuerpo Policial ta bay tene 
mas control. 

Ta un combinacion completo 
pa por ataca e problema di 
uzo di alcohol y droga, no ta 
solamente duna informacion 
y bin cu programanan nobo, 
pero e ta un ciclo cu mester 
yena completo. Educacion na 
cas, Educacion na scol, edu- 
cacion riba caya. Media cu tin 
un influencia hopi negativo 
riba nos hobennan. Ta algo 
hopi bon, pero ta algo hopi 
malo tambe. Tin ta haya e in- 
formacion no corecto of nan 
ta compronde cos robes. E 
programa Paga Tino ta enfoca 
riba e parti di media, con pa 
filter informacion, Sprock a 
comenta. □ 


Green Corridor ta bay cuminsa di biaha na inicio di 2014 




ORANJESTAD - Aruba ta 
un stap mas cerca di haya e 
caminda apropia y moderno 
cu ta facilita enormemente 
e fluho di trafico entre e 
ciudadnan mas pobla di nos 
isla, manera ta e caso entre 
San Nicolas, Oranjestad y 
Noord. 

E Green Corridor ta un plan 
cu ta proyecta un caminda 
di cuater vak di 15 kilome- 
ter largo y cu lo keda cla den 
aproximadamente dos aña 
y mey. E compania, Grupo 
ODINSA, ta esun encarga 
pa ehecuta e trabounan, pero 
tambe lo percura pa su man- 
tencion pa un periodo mini- 
mo di 18 aña. 

Diahuebs mainta Minister 
di Infrastructura Benny Se- 
vinger y representante di e 
compania a firma e contract 
di Pre-work cu, den termino 
di seis luna, ta bay construi 


un caminda nobo cu lo co- 
necta Waf di Barcadera cu 
Green Corridor y esaki cu 
Ringweg te na area di ho- 
telnan pa evita e trafico pega 
den e camindanan den cen- 
tro di ciudad. “Nos ta kere 
cu nos por haci hopi cos pa 
mehora e calidad di bida di 
Arubianonan,” asina Victor 
Manuel Cruz Vega, President 
di ODINSA a bisa despues di 
e firma di e contract. 


E compania tin un record di 
elogia pa loke ta ehecucion di 
su proyectonan den henter 
Latino America. Esun mas 
reciente tabata e aeropuerto 
E1 Dorado na Bogota cu a 
keda entrega bek prome cu 
tempo y den su presupuesto. 

Nan ta hopi entusiasma 
di por cuminsa traha riba e 
proyecto di Green Corridor 
y mas ainda, contando cu e 
virtudnan di e gobierno aki. 
“Pa nos Aruba ta un descu- 
brimento hopi importante 
dor di e gobierno su hones- 
tidad y profesionalismo. Ta 
importante pa nos ora nos 
cuminsa haci negoshi na un 
pais pa haya profesionalnan 
asina na cabes di institutonan 
publico paso e ta duna nos 
siguridad y garantia y nos, na 
su luga, tambe por ofrece sig- 
uridad y garantia,” Sr. Cruz 
Vega a comenta. 

Manera cu e schema di tem- 


po pa e proyecto grandi aki, 
ta stipula, e siguiente fase di 
construccion ta bay cuminsa 
den luna di juli 2014 pa un 
duracion di dos aña y mey. E 
Green Corridor ta bay conec- 
ta tur bario di nos isla cu otro 
di un miho manera, cum- 
insando na spiraal rotonde 
na Aeropuerto te rotonde di 
San Nicolas. E conexion cu 
e parti noord di nos pais dor 
di e Ringweg na altura di Ma- 
huma. 


E proyecto aki cu Gabinete 
Mike Eman tin algun aña tra- 
hando cuidadosamente riba 
dje, tin dos meta principal. E 
prome ta pa alivia e trafico di- 
ario entre e ciudadnan prin- 
cipal, pero tambe embeyece 
y mehora e calidad di bida 
di e barionan riba e trayecto 
entre Playa y Oranjestad. Na 
diferente punto, como por 
ehempel, Pos Chikito, ta in- 
clui areanan publico pa rec- 
reacion di su habitantenan.Q 

Wit Gele Kruis cu flota di 



auto nobo 




ORANJESTAD - Cada 4 
aña Wit Gele Kruis ta cam- 
bia di auto pa cual e biaha 
aki a toca na Garage Cordia 
pa duna e autonan nobo. Es- 
aki tabata un ocasion special 
relaciona cu e entrega di un 
flota nobo di auto. E autonan 
aki ta autonan moderno y 
economico, segun sr. Hon- 


man Chow, representante di 
Garage Cordia a splica. Nan 
ta autonan full ekipa. E au- 
tonan aki ta tipo di auto cu 
bo no mester uza yabi pa start 
e auto. E autonan aki ta uza 
push boton, es decir cu sola- 
mente primiendo un boton, 
e autonan aki ta start. Nan ta 
autonan full ekipa, economi- 


co di 3 cilinder. 

POSIBILIDAD 
PA AMPLIA E FLOTA 
ACTUAL 

Sr. Gino Goeloe, director di 
Wit Gele Kruis tambe a ex- 
presa su alegria mirando cu 
Wit Gele Kruis a haya flota 
nobo. E1 a splica cu nan fun- 
dacion ta cambia auto cada 
cuater aña, y nan ta prefera 
di huur na luga di cumpra 
auto nobo. Nan autonan ta 
core hopi y pa es motibo aki 
tambe, mirando e deal cu a 
presenta pa cu e autonan tipo 
BYD, nan no por a nenga. 

E flota actual ta consisti di 
28 auto, pero ta evaluando e 
posibilidad pa expande esaki 
den un futuro. Esaki ta debi 
na e servicionan extra cu Wit 
Gele Kruis mester ofrece na 
cas di pashentnan. E nurse- 
nan ta pasa un averahe di 7 
pa 8 ora cu e autonan aki, 
riba careteranan di Aruba, pa 
duna servicio na e pashent- 
nan. Ta importante e ora pa 
tin un flota di auto den ex- 







celente condicion. rando cu awo wit Gele Kruis 

Pa Sr. Goeloe, e autonan aki por conta cu autonan cu mas 
sigur sigur ta importante, mi- siguridad. Q 

Pa vehiculo cu no ta bay ta den uzo den eprome kwartaal 


Dia 3 di januari ta e unico dia cu por laga e 
plachinan di number 2014 aden 


ORANJESTAD 

Departamento di Impuesto 
ta participa cu dia 3 di janu- 
ari 2014 ta e unico dia cu por 
laga e plachinan di number 
di aña 2014 aden. Esaki ta 
conta pa vehiculo cu no ta 
bay ta den uzo den e prome 
kwartaal, esta di januari te cu 
maart 2014. Asina e cliente 
tin chens di haya dispensa- 
cion di belasting. 
Normalmente e ultimo dia 
cu un cliente por laga e pla- 
chinan aden, ta 31 di de- 
cember 2013, esta prome cu 
e kwartaal nobo cuminsa. 
Pero debi cu Departamento 
di Impuesto lo ta cera den e 
dianan di fiesta aki, ta haci 
un excepcion y ta permiti pa 
entrega e formulario no mas 
laat cu e prome dia di trabou 
di aña, esta 3 di januari 2014. 
Aki ta sigui un splicacion mas 
amplio. 

E CONDICIONNAN 

E condicionnan pa haya dis- 
pensacion di impuesto ta: 
Mester yena un formulario 
den cual ta declara cu ta laga 
e plachinan di number 2014 
keda aden. Pa medio di e for- 
mulario ta declara cu ta laga 


e plachinan aden y ta duna 
e motibo. Por ehempel: pa 
motibo di biahe largo, vehi- 
culo ta daña etc. 

Ta laga e plachinan aden pa 
e prome kwartaal completo, 
esta te cu dia 31 di maart 
2014. 

Si acaso e doño di vehiculo 
busca e plachinan prome cu 
dia 31 di maart 2014, e ora 
toch mester paga e impuesto 
di e prome kwartaal comple- 
tamente. 

E dispensacion no ta conta pa 
cada luna cu e plachi a keda 
aden sino pa cada kwartaal 
di aña. E dispensacion no ta 
conta tampoco pa e gastonan 
di e plachinan. 

Mester remarca cu no ta 
acepta comprobante di se- 
guro di auto cu a wordo can- 
cela, como prueba cu e vehi- 
culo no ta den uzo. 

ENTREGA 
F ORMULARIO 

Mester acudi cerca un cahero 
pa yena y firma e formulario 
menciona. Por entrega e for- 
mulario aki sea na oficina 
principal na Oranjestad of 
na un Oficina di gobierno 
den districto. En todo caso 

ta entrega e formulario na 
Departamento di Impuesto 
dia 3 di januari 2014 y ta paga 
Afl. 20,00. 

Si e cliente acudi despu- 
es di dia 3 di januari, 
Departamento di Impuesto 
ta reserva e derecho di co- 
bra e impuesto di e prome 
kwartaal mas Afl. 20,00 di 
gasto. 

TA RESERVA E 
NUMBERPAAÑA 
FISCAL 2014 

Departamento di Impuesto 
ta warda e plachinan di num- 
ber solamente durante un 
kwartaal of mas di e aña fiscal 
2014. Durante e periodo aki 
ta reserva e number tambe pa 
e doño di vehiculo. Despues 
di aña 2014, e cliente ta core 


riesgo di perde su number si 
acaso e no reacciona. 

NO TIN 

DISPENSACION CU 
FORSA RETROACTIVO 


No ta duna dispensacion di 
impuesto cu forsa retroac- 
tivo. Esaki ta pa motibo cu 
mester paga e impuesto del- 
anta. Q 

BARBARA BRANDEN, BIOGRAPHER OF AYN RAND, DIES AT 84 



PAUL VITELLO 
© 2013 New York Times 
News Service 

Barbara Branden, who 
helped popularize Ayn 
Rand’s philosophy of self-in- 
terest in the 1960s but caused 
a schism among Rand’s fol- 
lowers with an unauthorized 
biography she wrote after the 
theorist’s death, died Dec. 11 
in West Hollywood, Calif. 
She was 84. 

The cause was a lung in- 
fection, said Jonathan 
Hirschfeld, a nephew. 
Branden and her former 
husband, Nathaniel Bran- 
den, were at the center of 
Rand’s inner circle during 
its heyday in the 1950s and 
‘60s, a following that in- 
cluded future scholars and 
economists, most notably 
Alan Greenspan, the former 
chairman of the Federal Re- 
serve, who went on to shape 
the conservative Republican 
and libertarian movements. 
They disseminated Rand’s 
ideas in newsletters and jour- 
nals, organized her lecture 
tours, gave lectures them- 
selves and helped establish 
organizations for the study of 
Objectivism, the philosophy 
of rational self-interest and 
unregulated entrepreneurial- 
ism that Rand developed in 
her best-selling novel-mani- 
festoes, “The Fountainhead” 
(1943) and “Atlas Shrugged” 


(1957). 

Branden’s biography, “The 
Passion of Ayn Rand,” pub- 
lished in 1986, four years 
after Rand’s death at 77, 
was a generally admiring 
portrait. Baring details of a 
famously guarded émigré’s 
life, it recounted Rand’s af- 
fluent childhood in Russia, 
her family’s penury after the 
Bolshevik Revolution, her 
self-assurance from an early 
age about her own greatness 
and one revelation that was a 
bombshell. 

Beginning in 1953, when 
Rand was nearly 50, Branden 
wrote, the intellectual moth- 
er of principled self-interest 
had ardently pursued an in- 
terest in Branden’s husband, 
Nathaniel. Although 25 
years apart in age, they had 
an affair for about 15 years. 
Branden knew about it be- 
cause Rand had insisted from 
the start that both spouses 
- Branden and Rand’s hus- 
band, Frank O’Connor - give 
their consent. 

Branden revealed the story, 
she said, partly to set the re- 
cord straight about Rand’s 
sudden banishment of the 
Brandens from her circle in 
1968. She had denounced 
them in a widely circulated 
essay, claiming that they had 
exploited her fmancially. The 
couple denied the accusa- 
tion. 


In fact, Branden wrote, Rand 
expelled them because she 
had learned that Nathaniel 
Branden was involved with 
a third woman. She faulted 
Barbara Branden for not 
telling her about that other 
woman. The Brandens di- 
vorced soon afterward. 

The revelation led to a rift 
among Rand’s acolytes. 
Philosophical differences 
underlay the dispute, but by 
most accounts opinion about 
Branden’s book became the 
stand-in for the disagree- 
ments. Ultimately the Ayn 
Rand Institute, established 
in 1985 by the Rand estate 
to promote her ideas, split in 
two. 

On one side were follow- 
ers who rejected the book as 
heresy (though not as a lie, 
since private letters in Rand’s 
estate confirmed the story). 
Others, who saw the book 
as an important chronicle of 
movement history, formed 
the Institute for Objectiv- 
ist Studies in 1990 (later re- 
named the Atlas Society). In 
their view, Branden’s book 
paid tribute to Objectivism, 
which at its root defmes re- 
ality as a set of objective, ab- 
solute (rather than relative) 
observable truths. And the 
story Branden told was the 
objective truth, they said. 
Branden was born Barbara 
Joan Weidman in Winni- 
peg, Manitoba, on May 14, 
1929. Her parents, Rebecca 
and John Weidman, owned a 
wholesale restaurant supply 


business. She attended the 
University of Manitoba and 
transferred to the University 
of California, Los Angeles, 
where she received a bach- 
elor’s degree in philosophy 
in 1951. There she met Na- 
thaniel Branden, a fellow 
Canadian, who shared her 
enthusiasm for Rand. 

At the time, Rand and her 
husband were also living in 
Southern California, hav- 
ing moved there from New 
York during the making of 
the film version of “The 
Fountainhead,” a 1949 re- 
lease starring Gary Cooper 
and Patricia Neal. Learning 
that Rand was nearby, Weid- 
man and Nathaniel Branden 
sought her out and befriend- 
ed her. 

Rand and her husband re- 
turned to New York in 1951, 
the same year Weidman and 
Nathaniel Branden moved 
there to begin postgraduate 
studies at New York Uni- 
versity. They soon joined 
Rand’s inner circle, a group 
Rand referred to - with the 
facetiousness of a hardened 
anti-communist - as the Col- 
lective. 

During this time Barbara 
Branden and her husband - 
they married in 1953 - wrote 
a series of essays authorized 
by Rand and published them 
in 1962 as a book, “Who Is 
Ayn Rand?” 

Besides Hirschfeld, Bran- 
den is survived by four other 
nephews and two nieces. 

“The Passion of Ayn Rand” 


received positive reviews. 
Critics called it an even- 
handed treatment of Rand’s 
life story and ideas. 

The sociologist Peter L. 
Berger, writing in The New 
York Times Book Review, 
cited “a certain moving qual- 
ity” to Branden’s “evident 
effort to be fair to a woman 
about whom she has very 
mixed feelings.” 

The book was made into a 
television movie in 1999 for 
Showtime. Helen Mirren 
won an Emmy for her por- 
trayal of Rand; Julie Delpy 
played Branden. 

Branden continued lecturing 
on Objectivism for years. In 
1991, she published a qua- 
si-memoir about her life in 
Rand’s orbit, titling it, “Ayn 
Rand and Her Movement: 
An Interview With Barbara 
Branden, Rand’s Close Col- 
league and Administrator of 
Her Movement.” 

In a 2008 interview with the 
biographical resource Con- 
temporary Authors Online, 
Branden said she had no re- 
grets about any aspect of her 
relationship with Rand. Al- 
though they were “often ter- 
ribly painful and difficult,” 
she said, “I would not have 
missed those years.” 

“The years of research and 
writing ‘The Passion of Ayn 
Rand’ were the happiest pe- 
riod of my life,” she added. 
“Perhaps there is something 
more to ask of life. But I 
don’t know what it might 
be.’O 

8 luna di prizon pa Venezolano cu a uza 

carchinan di banco falso 


ORANJESTAD - Durante 
2012 y 2013, un cantidad di 
casonan di credit card falso a 
keda registra. Tambe tabatin 
caso caminda personanan ta 
purba uza carchi di banco fal- 
so. Notabel ta cu mayoria di e 
sospechosonan ta procedente 
di Venezuela. 

Den Corte na April 2013 sen- 
tencia a cay pa e Venezolano 
Micheal Nunez Auad, kende 
a wordo haya culpabel cu en- 
tre 26 y 27 Juli 2012 a haci 
uzo di carchinan di banco fal- 
so pa saca probecho. Ademas 


el a wordo haya culpabel cu 
dia 17 Januari 2013 posesion 
di carchi falso. 

Investigacion a mustra cu 
Micheal a saca 1300 dollar 
y 2000 dollar entre 26 y 27 
Juli 2012. Despues el a ban- 
dona Aruba cu e placa aki y 
17 Januari 2013 el a bolbe 
Aruba y atrobe e tabatin 
carchinan falso den su poder. 
Segun Micheal el a bolbe cu 
e carchinan pero no tabata 
su intencion pa usa nan. E1 
a wordo deteni cu esakinan 
den su poder. E1 a bisa cu 
danki Dios cu el a wordo de- 


teni. Segun Micheal e no sa 
si e lo a bay uza nan. E1 a bisa 
cu el a cumpra esakinan na 
Venezuela for di un tal Jorge 
Luis. 

Hues a puntra Micheal pa- 
kico el a haci esaki. Segun 
Micheal el a haci’e door cu e 
no tin trabou na Venezuela. E 
ta arepenti pa loke el a haci. 

FISCAL 

Fiscal a cuestiona e forma 
con hendenan di exterior ta 
bin uza carchinan falso na 
Aruba. Esaki ta un asunto 
serio. Fiscal ta haya cu esaki 


ta afecta economia y trankili- 
dad cu mester tin na Aruba. 
E ta haya cu mester manda 
un señal bon cla den comu- 
nidad cu no ta tolera esaki. 
Fiscal a remarca cu Micheal 
mester pensa prome cu el a 
haci esaki. E1 a exigi 12 luna 
di prizon. 

ABOGADO 

Mr. Figaroa a bisa Hues cu ta 
door di e situacion humani- 
tario, Micheal a sali na van- 
guardia di su famia. Como 
tata di famia el a haci e fayo 
aki y e ta arepenti di loke el 


a haci. Su situacion na cas ta 
hopi malo. E abogado a bisa 
Hues cu e no ta kere cu e lo 
bay ta un problema pa comu- 
nidad. 

SENTENCIA 

Hues a cera tratamento di e 
caso y a dicta sentencia di bi- 
aha. Hues ta haya legalmente 
proba cu Micheal a uza car- 
chi falso y ta comparti e pun- 
to di bista di Fiscal cu ta un 
hecho serio. Hues a condena 
Micheal na 8 luna di prizon, 
kitando e tempo cu e ta cera 
den KIA.Q 


Resumen di Corte 2013 

Ministerio Publico a hala aden e apelacion den caso penal 

contra abogado mr. Duijneveld 


ORANJESTAD - Durante 
2012 e procedura a tuma 
luga caminda fmalmente 
e caso penal contra aboga- 
do mr. Duijneveld a tuma 
luga. Ministerio Publico a 
persigui mr. Duijneveld pa 
a haci practicanan contra 
ley. Aña pasa, pa ser exacto 
dia 8 di November 2012, 
mr. Duijneveld a presen- 
ta den Corte pa scucha su 
sentencia. Hues a declara 
Ministerio Publico parcial- 
mente no admisibel ariba 
algun di e acusacionnan den 
su persecucion contra mr. 
Duijneveld. Di otro banda, 
Hues ta haya cu a keda proba 
cu mr. Duijneveld a yuda 
haci maniobranan no cor- 
ecto pa cu placanan relaciona 
cu bancarota di La Cabana y 
tambe e tabata den posesion 
di municion. 

Hues a condena mr. 
Duijneveld na 3 luna di pri- 
zon condicional cu un tempo 
di prueba di 2 aña y 120 ora 
di servicio pa comunidad. 
Hues no a aproba e exigen- 
cia di Fiscal cu a exigi 2 aña 
for di servicio di abogacia pa 
mr. Duijneveld. Hues a bisa 
mr. Duijneveld cu e ta haya 
cu mr. Duijneveld a pone 
su profesion di abogado den 
credibilidad ora cu el a bay 
yuda Luis Mansur den haci 
prestamo di 60 mil florin na 
un compania, siendo cu Luis 
Mansur, e tempo ey propi- 
etario di La Cabana Casino, 
a wordo declara bancarota. 
Pa loke ta trata e municion 
cu a haya na oficina di mr. 


Duijneveld, Hues a bisa cu 
e ta tene na cuenta cu mr. 
Duijneveld a declara cu e ta- 
batin intencion di entrega es- 
akinan na Polis. 

Ta asina cu mr. Duijneveld 
mes a apela e sentencia y 
tambe Fiscal. Na April 2013 
Ministerio Publico a manda 
un carta pa mr. Duijneveld 


notificando cu nan ta hala e 
apelacion aden. 

Mr. Duijneveld su motibo 
di apelacion ta cu di e nuebe 
acusacionnan cu Ministerio 
Publico a presenta contra dje, 
Hues di Corte den Prome 
Instancia a haya tres legal- 
mente proba. Na opinion di 
mr. Duijneveld e cuestion 


di cu Hues ta haya proba di 
cu e lo a yuda señor Mansur 
door di no informa curator, 
den dos di e tres ocasion, 
e placa no tabata placa cu ta 
pertenece na señor Mansur y 
pa e motibo ey no por papia 
cu tin kitamento di placa di 
curator. 

Pa loke ta e balanan cayente 


cu mr. Duijneveld tabatin, 
el a splica cu esakinan tabata 
riba su lessenaar y cu el a kita 
nan for di un cliente pasobra 
e no tabata kier pa e cliente 
tin esakinan riba caya. 

Mr. Duijneveld ta convenci 
cu e no a viola ley y p’esey el a 
dicidi di apela e sentencia.Q 

Resumen Corte 2013 

Homber cu a hinca otro mata banda EPB 


San Nicolas condena na 7 aña di prizon 



ORANJESTAD - Asunto 
di pelea di gang ta keda un 
problema. Durante 2013 a 
trata casonan lamentabel di 
matamento, cual nan tin di 
haci cu gang. Un di e caso- 
nan tabata e hincamento cu 
a sosode banda di EPB San 
Nicolas na 2012 cu a kita 
bida di e homber R. Kock 
(Macamba). 

Na Mei tratamento di e caso 
a tuma luga y na Juni 2013 
e sentencia a wordo dicta. 
Keishmer Cornet y Ashley 
Gumbs mester a presenta 
dilanti Hues pa scucha nan 
sentencia. Den sala di Corte 
tabata presente tanto famia di 
e sospechoso Cornet como 
famia di e victima R. Kock 
(Macamba). Na Mei trata- 
mento di e caso a tuma luga 
caminda Fiscal a haya legal- 
mente proba cu Cornet riba 
22 di augustus 2012 a hinca 
Kock mata. 

EXIGENCIA DI FISCAL 

Na mei 2013, Fiscal a bisa cu 
e ta cuminsa cu Cornet. E 
pelea cu a sosode tabata en- 
tre Mabon y Wegkustbatterij. 
Tabatin confrontacionnan 
anterior y e ta sigui sos- 
ode. Ningun hende sa kico 
realmente ta e motibo di e 
problema. Fiscal ta haya cu 
ta bon pa saca afo kico ta e 
problema y mira si lo por 
soluciona esaki. Door di e 
problema, ta causa hopi ten- 
sion riba miembronan di e 
grupo. Cornet mes a bisa 
cu e ta cana cu cuchiu pa si 
e grupo presenta e por de- 
fende su mes. Loke a sosode 
22 Augustus 2012 ta cu taba- 
tin problema na e school y e 
gruponan a bay na e school. 


Fiscal ta haya cu ta Gumbs ta 
esun cu a tuma iniciativa pa e 
pelea. Cornet tambe a bay na 
e school pasobra el a wordo 
informa cu un amigo di dje 
a wordo bati na e school. 
Kock (Macamba) a bringa cu 
Cornet y ambos a tira mo- 
kete riba otro. 

Na dado momento Cornet a 
hinca Kock cu consecuencia 
cu Kock a fayece. Fiscal a bisa 
Hues cu e hinca di 12 cm 
hundo tabata precisamente 
den curason y tabata un hin- 
ca cu forsa. Door di esey, a 
perfora e curason cu conse- 
cuencia cu Kock a fayece. Tin 
testigo cu a mira con Cornet 
a haci e cuchiu limpi y a bay 
for di e luga. Segun Fiscal, ta 
wordo mustra den Corte cu 
Cornet a zwaai cu cuchiu pa 
wanta Macamba leu. 

Tin testigonan cu a mira cu 
Cornet a haci movecion di 
hinca den direccion di Kock. 
Fiscal a remarca cu no por 
papia aki di defensa propio. E 
no ta haya cu Cornet tabata 
forsa pa defende su mes cu 
un cuchiu pa tene e victima 
leu. E ta haya cu Cornet mes 
a bay busca problema. E1 a 
bay na e school cu un cuchiu 
caminda e sa cu e tin prob- 
lema cu un grupo. E hecho 
cu Cornet tabata box, e mes- 
ter por a saca su mes for di 
e situacion, Fiscal ta haya 
Cornet culpabel di a hinca 
Kock mata. 

Pa loke ta Gumbs, Fiscal a 
bisa cu e ta haya legalmente 
proba cu Gumbs a bringa. E 
ta haya cu aki ta trata di un 
caso hopi serio. 

Fiscal a remarca cu Kock por 
bien ta problematico, pero e 


ta un ser humano. E1 a bisa 
cu Cornet a kita bida di un 
persona y a causa daño ir- 
reparabel pa e famia di Kock. 
Fiscal ta haya cu mester tene 
cuenta den e castigo cu e 
problema existente di gang 
cu constantemente ta en- 
frenta otro. Nan ta causa 
masha hopi insiguridad den 
comunidad. E ta haya cu 
mester bin un fin na esaki. 
Esaki no ta manera cu ta re- 
solve problema cu otro. E ta 
haya cu mester manda un 
señal bon cla cu ora ta mata 
hende di e forma aki, lo baha 
cu man duro. Fiscal a bisa cu 
e ta tene cuenta cu Cornet ta 
un first offender. 

Ta Kock ta esun cu a dal 
prome pero Cornet ta esun 
cu a bay cu cuchiu pa con- 
frontacion. E1 a exigi 10 aña 
di prizon pa Cornet. Fiscal a 
sigui bisa cu Gumbs no ta re- 
sponsabel pa e morto pero el 
a maltrata J.M. y otro y a tira 
piedra y boter. E1 a tene cuen- 
ta cu e rapport di Reclasering 
cu mester controla Gumbs. 
Fiscal ta kere cu despues cu 
sinta castigo Gumbs mester 
cay bou Reclasering. Fiscal a 
exigi 1 aña di prizon, kitando 
e tempo cu el a sinta caba y 
cu e resto ta bira condicional 
cu un tempo di prueba di 2 
aña. 

SENTENCIA 

E prome persona cu a drenta 
sala di Corte tabata Cornet. 
Hues a bisa cu e ta haya le- 
galmente proba cu dia 22 
Augustus 2012, Cornet a 
mata Kock door di hink’e cu 
cuchiu den curason. Hues a 
mustra cu anterior Cornet a 
bisa cu no tabata su intencion 


di hinca mata. Cornet a de- 
clara cu door cu e victima a 
dal’e benta abou y a bay riba 
dje y bis’e esaki ta su dia, el 
a saca cuchiu y Kock a bay 
riba dje y hinca. Hues a bisa 
Cornet cu e no ta kere e storia 
aki. Hues a mustra cu prome 
cu e declaracion aki, Cornet 
tabata desmenti categorica- 
mente cu el a uza cuchiu. 
Ademas tin testigonan cu a 
mira cu Cornet a haci move- 
cion di hinca. Hues no ta 
kere cu Cornet su intencion 
tabata pa bora curason di e 
victima pero door di a hinca 
den pecho a tuma e risico cu 
e victima por muri. Esaki ta 
trece cun’e cu Cornet ta cul- 
pabel di mata. Hues a bisa 
cu abogado a bisa cu Cornet 
a actua den defensa propio 
door cu e no tabatin otro 
posibilidad pa actua contra 


Kock. Hues a rechasa esaki. 
Hues ta haya cu Cornet por 
a uza violencia pa scapa y no 
uza cuchiu. Tambe Hues a 
tene cuenta cu Cornet tabata 
haci deporte di box y lo mes- 
ter sa con pa kita pa atakenan. 
Pa cu e castigo, Hues a tene 
cuenta cu Cornet a hinca e 
victima cu cuchiu den pecho 
cu consecuencia cu e vic- 
tima a muri. Hues a bisa cu 
Cornet a causa un daño ir- 
reparabel na e famia di Kock. 
Tambe Hues a menciona cu 
Cornet a participa den pelea 
di grupo y a causa intranki- 
lidad. Hues a bisa cu e ta 
tene cuenta tambe cu ta e 
victima a ataca e sospechoso 
di lomba. Esaki ta haci cu 
lo reduci e castigo. Hues a 
condena Cornet na 7 aña di 
prizon. Ademas Hues a bisa 
cu e ta aproba e demanda di 
daño di e famia y ta ordena 
cu Cornet lo mester paga e 
famia mas o menos 4530 flo- 
rin. Familiarnan di acusado y 
e victima a keda tur conmovi 
cu e decision di Hues. 
Gumbs no ta deteni mas y 
no a presenta pa su senten- 
cia. Hues a bisa cu Gumbs 
ta wordo acusa di violencia 
publico contra e homber 
Maduro. Hues no ta haya 
proba e maltrato y ta haya cu 
mester declara Gumbs liber. 
Hues a mustra cu for di in- 
vestigacion por saca afo cu 
Gumbs a morde diferente 
biaha Maduro den lomba. 
Maduro no a bisa cu el a 
wordo gedal y gescop door 
di Gumbs. Tabatin tiramen- 
to di boter. Maduro a ataca 
Gumbs di lomba. Por bien 
ta cu Maduro a wordo herida 
cu boter door di otro. □ 

Resumen Corte 2013 


1 aña di prizon pa homber cu a cumpra cuidado di 
preso na KIA pa pasa droga y celular 


ORANJESTAD - Durante 
2013 tabatin varios caso penal 
di incidentenan cu a sosode 
den KIA. Loke a hala aten- 
cion ta e casonan di pasa di 
droga y celular cometi door 
di cuidado di preso mes. Mas 
ainda, cu a haci esaki pa placa 
cu nan ta wordo ofreci. E 


homber ta wordo haya cul- 
pabel di a cumpra un cuida- 
do di preso. 

Durante tratamento di e caso 
e acusado tabata para riba un 
no cu e no a haci nada pero 
Fiscal ta hay’e culpabel y a 
exigi 18 luna di prizon o sea 
1 aña y 6 luna di prizon. 


SENTENCIA 

Na mei 2013 sentencia a 
cay caminda Hues a bisa cu 
e ta haya legalmente proba 
cu entre 1 September 2012 
y October 2012, e acusado 
tabata den posesion di mari- 
huana y tambe den e mesun 
periodo el a paga e cuidado di 


preso na KIA, pa pasa droga 
den KIA. 

Hues a mustra cu a base di 
ley, esaki ta violacion di ley di 
droga diferente biaha haci y a 
cumpra un ambtenaar pa haci 
algo contra su deber. Hues a 
bisa cu e ta tene cuenta cu 
door di e hecho aki a stroba 


e trankilidad den KIA door 
di paga un ambtenaar pa pasa 
droga. Esaki ta crea peliger pa 
KIA ya cu KIA mester ta liber 
di droga. Hues a condena e 
acusado na 12 luna di prizon, 
kitando e tempo cu e ta cera 
den KIA. Hues a reduci e ex- 
igencia di Fiscal cu 6 luna. Q 


Resumen Corte 2013 


4 aña di prizon pa homber cu a abusa di dos mucha menor di edad 


ORANJESTAD - Durante 
2013, varios caso alarmante 
di abuso di menor di edad 
a keda trata den Corte den 
Prome Instancia. Por a ripara 
cu tanto Fiscal como Hues ta 
baha cu tur peso di ley riba 
e sospechoso cu wordo haya 
culpabel. E homber E. acusa 
di abusa di dos mucha menor 
di edad, un di 7 y un otro di 
11 aña, na mei 2013 a wordo 
condena conforme cu e exi- 
gencia di Fiscal esta 4 aña di 
prizon. 

SENTENCIA 

Hues a bisa e homber E., cu 
e ta haya legalmente proba 
cu entre 1 di januari 2010 
te cu 26 di november 2012, 
e acusado E. a forsa dos mu- 
cha muhe menor di edad pa 
tene relacion sexual cu nan. 
Tambe Hues ta haya proba 
cu E. lo a menasa nan. 

Hues a sigui bisa cu e tambe 
ta haya proba cu den e me- 
sun periodo, E. a tene rela- 


cion sexual cu dos menor di 
edad. Hues a reacciona riba e 
defensa, kende a reclama cu 
no a splica e sospechoso riba 
su derechonan na momento 
di su detencion. Hues a bisa 
cu segun e proces-verbaal 
ta mustra bon cla cu e sos- 
pechoso E., a wordo mustra 
riba su derechonan. 

Hues a sigui bisa cu ademas 
e defensa a mustra cu e tin 
duda si e agentenan ta cuali- 
fica pa a haci interogacion di 
e muchanan. Hues ta haya cu 
e agentenan a sigui indica- 
cionnan stipula pa investiga- 
cion y no ta haya cu nan no 
ta cualifica manera abogado 
ta bisa. 

Na opinion di Hues, e dos 
muchanan a duna e mesun 
declaracion. Ademas e rap- 
port medico ta mustra cu 
nan a wordo abusa. Hues ta 
haya e declaracionnan con- 
fiabel. Hues a remarca tam- 
be cu e no ta haya proba cu 



e mama di e muchanan lo a 
instrui nan pa declara contra 
E., manera e abogado a trece 
padilanti den su defensa. 

Tur e puntonan menciona ta 
trece cun’e cu E. ta culpabel. 
Hues a tene cuenta cu E. a 
haci actonan inmoral cu dos 
mucha menor di edad. E1 a 


bisa cu E. a abusa di e confi- 
anza cu e muchanan tabatin 
den E. Hues a bisa cu no tin 
duda cu muchanan cu wor- 
do abusa por keda afecta den 
nan desaroyo. E lamentabel 
incidente aki a crea sentido di 
insiguridad den comunidad. 
Hues ta haya e castigo exigi 


pa Fiscal na su luga y a con- 
firma esaki. Hues a condena 
E. na 4 aña di prizon, kitando 
e tempo cu e ta cera den KIA. 
Cu e sentencia aki, Hues a 
mustra bon cla cu Corte di 
Husticia no ta tolera tipo 
di abuso asina y mescos cu 
Ministerio Publico. □ 

Pareha sin yiu por parti sin intervencion di corte 


DEN HAAG - Secretario di 
Estado pa Husticia y Siguri- 
dad di Hulanda Fred Teeven 
ta preparando un lei cu den 
futuro ta haci posibel cu un 
pareha cu ke parti, no tin 
nodi di busca un abogado y 
acudi na corte pa regla nan 
divorcio. E pareha mester ta 
un pareha sin yiu. 

Nan lo por parti, simple- 
mente dilanti di un ambte- 
naar di Registro Sivil, basta 
nan tur dos ta di acuerdo pa 
parti. Esey ta loke Teeven a 
anuncia den e programa di 
Eva Jinek. Condicion ta si 
cu tur dos partner di e ma- 
trimonio ta absolutamente 
di acuerdo cu otro cu nan ke 
parti, Teeven a bisa. Cu esaki, 
e pareha ta scapa gasto innec- 
esario di mester busca un 
abogado y scapa e hecho cu 
nan mester bay corte, algo cu 
ta obligatorio awor aki. 


E situacion aki ta pone cu un 
pareha por parti mucho mas 
rapido y cu considerable- 
mente menos gasto”, Teeven 
a bisa den e programa. Teeven 
a bisa cu e lei lo conta tambe 
pa parehanan cu tin un acu- 
erdo di competencia registra. 
E proyecto di lei aki ta parti 
di e acuerdo gobernacion en- 
tre PvdA y WD. 

E pareha mester acudi na 
Registro Civil, cu ta duna nan 
14 dia pa nan pensa bon cu 
ta esey mes nan ke. Despues 
e ta controla cu e pareha ta 
cumpli cu tur condicion. 

Si e pareha bini bek despues 
di 14 dia y confirma cu nan 
ta keda riba nan intencion, e 
matrimonio lo ser disolve. 
Na Hulanda tin como 34 mil 
pareha cu tur aña ta divorcia. 
E calculacion ta quo un 7 mil 
di nan lo acudi na Registro 
Civil pa parti.Q 



Tanten no adapta infrastructura lo tin mas morto den trafico 


WILLEMSTAD - Tanten 
cu nos no realisa cu ta cam- 
bio di nos infrastructura ta 
haci trafico mas sigur, nos 
lo sigui enfrenta e realidad 
cu accidente di trafico sea 
cu consecuencia fatal of no 
lo sigui tuma luga riba nos 
isla. E caso di morto na ca- 
minda di Bandabou ta otro 
ehempel caminda un infra- 


structura no adecua a yuda 
ocasiona morto den trafico, 
morto cu nos por a evita di 
mester lamenta awe. Esey ta 
conviccion di Melvin Mac 
Cijntje, parlamentario pa 
Pueblo Soberano. Cijntje a 
papia, manera e mes a bisa 
basa riba experencia di tanto 
teoria como practica. E ac- 
cidente lamentabel a sosode 


algun dia pasa, ora un hoben 
a core pasa un fila di auto bin 
topa un pickup cu net tabata 
lorando cu consecuencia, un 
accidente horibel. E1 a dal 
den e pickup, bira di banda 
cu su auto y sigui lastra riba 
caminda pa bay para bek riba 
su wielnan. E hoben a muri 
a consecuencia di diferente 
golpi cu el a sufri. 

Mas di 10 aña prome cu mi a 
bira parlamentario, mi tabata 
studia materia di trafico riba 
desaroyo internacional, ban- 
da di e echo cu mi a traha casi 
25 aña na DOW, specialisa 
den asunto di infrastructura, 
e parlamentario a aclara. 
Cijntje a bisa cu e papia a 
base di loke a keda proba 
den practica riba tereno in- 
ternacional. Teoria moderno 
tin hopi tempo caba ta mus- 
tra riba e punto di salida cu 
mester tene cuenta ta tres 
Ingenieria, Enormemente y 
Educacion. 

Esey ta bisa bo cu bo mester 
diseña e infrastructura na e 
manera corecto prome, bo 
mester reforsa e sistema cu 
e control adecua y fmal di 
cuenta ta bin e parti di educa, 
conscientisa e hende. Ta den 
e secuencia ey mester bay no 
otro e parlamentario a en- 
fatisa. 

Melvin Cijntje a bisa, cu a 
keda proba rond mundo, cu 
maske bo trata di pone e hen- 
de cu campañanan di consci- 
entisacion, esey no tin efecto. 
Es nan cu ta papia di cam- 
bia comportacion dje auto- 
mobilista pa asina crea mas 
siguridad trafico, a keda pega 
den tempo. Nan ta papia di 
cos di 30 aña pasa, Cijntje a 
bisa. E1 a bolbe mustra riba 
e importancia pa papia basa 
riba teoria moderno y cifran- 
an concreto den practica. 

Mi ke recorda tur hende di 
esaki, mustrando riba varios 
ehempel. 

Na altura di Festival Center 
tabatin un lorada hopi peli- 
groso, cu tabata pone hopi 
auto boltro den pasado. A 


adapta e lorada na e manera 
adecua, accidentenan a stop 
di sosode. Na Parasasa taba- 
tin accidente di trafico cada 
bes, hopi biaha quo morto. 
A construi un rotonde, acci- 
dentenan a baha te na casi 0. 
Si tin accidente mes, no tin 
hende cu ta haya golpinan 
grave. Na e crusada na Punta 
Cardonweg, Caya Joe Pine- 
do den Suffisant, tabatin ac- 
cidente na diferente ocasion. 
Kico a pasa. A re diseña e 
crusada cu ‘raised interhecci- 
on’ casi no tin accidente mas. 
Mesun cos a sosode na e 
crusada Cubaweg/Hispaño- 
laweg y bo a haya e mesun 
resultado positivo. Asina mi 
por menciona mas ehempel. 
Kico nos ta mira. No ta e 
comportacion di e automo- 
bilista a cambia, sino a adapta 
e trafico, cu e consecuencia 
positivo aki, di acuerdo cu 
Cijntje. E1 a mustra mas aleu, 
cu na momento cu a asfalta 
e caminda di nobo, mester a 
construi un acera memey di e 
caminda pa evita cu auto por 
a pasa otro di e forma cu nan 
ta pasa otro. Ademas, na tur 
parti di mundo ta haciendo 
caminda mas smal pa reduci 
velocidad den trafico. 

Riba caminda di Bandabou, 
na e sitio di e accidente men- 
ciona a haci e caminda mas 
hancho nos por a tende min- 
ister declara cu orguyo cu a 
haci e caminda di 6 pa 7 mes- 
ter hancho. Mi kier sa cu na 
DOW tin dos grupo uno cu 
ta pensa y traha segun teoria 
di añanan 30 y un grupo cu ta 
traha segun teoria moderno”, 
Melvin “Mac” Cijntje a aña- 
di finalmente. □ 

Turismo no a crece na St. Maarten ultimo decada 


PHILIPSBURG - E cifran- 
an ta duna confiansa, pero si 
considera crecemento riba 
termino mas largo, turismo 
di St. Maarten no a crece 
ultimo decada. Esey por de- 
duci for di cifranan produci 
pa Oficina di Turismo riba e 
isla aki. E cifranan ta mustra 
cu e cantidad di turista di tur 
mercado importante pa St. 
Maarten excepto uno a au- 
menta den di tres kwartaal di 
e aña aki, esta juli pa septem- 
ber ultimo pero e crecemen- 
to general di turismo weita 
riba un periodo mas largo a 
stanca. Ironia ta cu e cifranan 
di e di tres kwartaal ta sigui 
despues di un fluho di bon 
noticia pa turismo di St. 
Maarten, particularmente pa 


e lunanan cu ta ser considera 
como un luna hopi abou lu- 
nanan cu cos ta morto. 

Si compara cantidad di turista 
di e diferente mercadonan cu 
e di tres kwartaal di aña pasa, 
mercado di Caribe a subi cu 
4.6%, mercado Norte Amer- 
icano cu 5.7% y mercado sur 
Americano cu 3.7%. 

E unico mercado cu a con- 
oce un caida ta e mercado 
Europeo, cu 4.4%. 

Den e di tres kwartaal, St. 
Maarten a registra yegada di 
117.619 turista. Den e prome 
tres kwartaalnan di e aña aki e 
cifra tabata 417.711 pasahero. 
Si compara e periodo aki cu 
2012 aña pasa anto por con- 
stata cu tabatin un crecemen- 
to di apenas 1%. 


Wardacosta ta descubri 
cargamento grandi 
di droga 


WILLEMSTAD - Ward- 
acosta den anochi di diado- 
mingo pa dialuna, den coop- 
eracion cu Cuerpo Policial y 
tambe Duana a detecta un 
lote grandi di droga a bordo 
di un boto. Den e caso aki a 
detene dos persona. 

Tabata den careda di mita di 
1, cu Wardacosta a detecta e 
boto sospechoso den area di 
Bullenbaai, na Corsou. E 
Super RHIB mesora a sali 
y rapidamente e tabata na 
e sitio caminda a señala un 
boto tipo Eduardoño, cu dos 
persona a abordo. Un inves- 


tigacion a start y a duna como 
resultado, cu den e boto ta- 
batin cuater bala cu un total 
di 109 kilo di droga, proba- 
blemente cocaina. 

A detene e tripulantenan. 
E boto, droga y tambe e 
tripulantenan a bay na pier 
y Wardacosta na Parera for 
di unda cu a entrega nan na 
polis. Durante di e accion di 
buskeda a uza tambe e heli- 
copter 139 di Warda Costa. 

E division di Crimen Or- 
ganisa di Polis hunto cu 
Wardacosta, ta continua cu e 
investigacion.Q 


Tres trahado di 
Wardacosta a wordo 
suspendi 


WILLEMSTAD - E direc- 
tor di Wardacosta pa Caribe, 
dialuna ultimo a pidi min- 
ister di Husticia, pa por lo 
pronto suspende tres colab- 
orado. E peticion ta dirigi na 
e minister, como e e doño di 
trabou formal di ambtenaar- 
nan di Wardacosta. 

E suspension ta relaciona 
cu e incidente di 15 decem- 
ber 2013, na cua ocasion, un 
hende abordo di un boto ta 
perdi. Cuerpo Policial di 
Corsou, cu sosten di Mare- 
chaussee Real, ta investiga e 
caso di perdida. E di dos per- 
sona cu tabata abordo ta un 
wardado di Costa, cu a bay 
pisca den su tempo liber cu e 
otro homber. Ta resulta awor, 
cu dos wardado di Costa, a 
forma parti di e plan pa bay 


riba lama hunto cu e homber 
cu ta perdi. No ta conoci ai- 
nda te con leu por considera 
e homber nan culpabel den 
e caso aki. E investigacion 
encuanto e echonan exacto 
y condicionnan di e perdida 
di e homber, ainda no ta con- 
clui. E director di Wardacos- 
ta a dicidi, tumando na cuen- 
ta seriedad di e caso, tocante 
di e posibel falta di e homber 
nan, pa por lo pronto no laga 
e tres elaboradonan ehecuta 
trabounan di Wardacosta. 
Tambe a pidi minister di 
Husticia pa score e tres tra- 
hadonan in cuestion. 

En espera di resultado dje in- 
vestigacion policial encuanto 
di e perdida, Wardacosta, por 
lo pronto no ta comenta riba 
e caso.Q 



Si tuma un periodo mas largo 
di 10 aña, St. Maarten a yama 
bonbini na un averahe di 560 
mil turista pa aña, demost- 
rando casi niun crecemento 
durante e ultimo decada. 

Pa loke ta e compania cu a 


transporta mas tanto turista 
den e di tres kwartaal pa St. 
Maarten, American Airlines 
ta na cabes cu 68.022, sigui 
pa JetBlue cu 53.942 turista, 
caba US Airways cu 52.273. 
Tabatin 40.546 vuelo charter, 


mientras cu e compania di 
Corsou Insel Air a transporta 
35.380 hende pa Vakantie pa 
e isla aki. Air France a trans- 
porta 34.473 y Winair di Isla 
riba mes a transporta 31.403 
turista. □ 

Den dianan di fiesta trabounan den Cunucu ta continua 



ORANJESTAD - E trabou 
di un Agricultor, Creador y 
Piscado ta uno cu no conoce 
dianan liber ni dianan di fiesta. 
Riba e mainta di Pasco, 
Departamento di Agricultura, 
Cria y Pesca (Santa Rosa) 
por a tuma nota di diferente 
Cunukeronan cu a pesar di e 
dia liber a lanta mainta trem- 
pan pa muha mata y Cria bes- 
tia. 

Aña 2013 tabata un aña cu 
a trece retonan grandi pa e 
Sector Primario di nos pais, 
unda cu e secura mundial 
cual tambe a asota nos isla 
a haci plantamento y cria di 
bestia sumamente dificil. Pa 
por a sostene e Agricultor y 
Criado nan durante e tempo- 
rada di secura, Departamento 
di Agricultura, Cria y Pesca a 
fmalisa diferente proyectonan 


manera e reconstruccion y 
instalacion di molina di bi- 
ento na posnan di awa dushi, 
limpiesay mantencion di dife- 
rente damnan rond di nos isla 
y e proyecto di purificacion di 
awa di RWZI, tur cu e meta 
principal pa sostene y percura 
pa e sobrevivencia di e sector 
primario di nos pais. 

Cu orguyo Santa Rosa a en 
contra diferente Cunukeronan 
cu riba dia di Pasco tabata col- 
ecta awa pa muha mata y cria 
bestia, demostrando nan amor 
y dedicacion pa cu nan ofishi. 
Tambe por a tuma nota 
y combersa cu diferente 
Piscadonan kende a subi lama 
pa asina provee nan famia y 
cumpli cu e demanda pa Pisca 
fresco. 

E ofishi nan di nos Sector 
Primario ta rekeri hopi amor, 


dedicacion y talento, algo cu 
orguyosamente ta wordo pasa 
pa generacionnan venidero, 
cual por a wordo nota riba e 
dianan aki unda grandi nan ta 
wordo yuda dor di e genera- 
cionnan mas hoben den nan 
famia. 

E amor grandi cu nos 
Cunukero y Piscadonan ta 
carga pa nos Sector Primario 
ta di admira. Personalmente 
mi a tuma nota durante henter 
aña con dedica nos Agricultor, 
Criado y Piscadonan ta pa cu 
nan ofishi, un dedicacion cu 
no ta falta pa motibo di dianan 
liber of dianan di fiesta. E bal- 
entia di nos Agricultor, Criado 
y Piscadonan ta algo cu nos y 
nos hobennan mester admira” 
señora Nathalie Maduro, di- 
rectora di Departamento di 
Agricultura, Cria y Pesca a ex- 


presa. 

Nos Agricultor, Criado y 
Piscadonan ta compronde con 
importante nan ofishi ta pa 
nos pais cual ta depende riba 
nan pa cosecha, carni y pisca 
fresco. 

Henter aña, pero special- 


mente durante e dianan aki 
di fiesta, Santa Rosa kier 
aplaudi e trabou y dedica- 
cion di e Agricultor, Criado y 
Piscadonan local, un trabou cu 
pueblo completo por ta orguy- 
oso di dje y cu ta merece e ad- 
miracion di nos comunidad.Q 


Jackpot di Mini Mega Plus awor a yega 1.1 miyon florin 
Sorteo ta diabierna dia 27 di December 2013 


ORANJESTAD -- Lotto, e 
loteria di Aruba ta cla pa un 
otro sorteo grandi, e di tres 
pa aña 2013 den cual e pre- 
mio ta surpasa e bunita suma 


di 1 miyon florin. Na luna 
di mei ultimo a produci un 
miyonario pa Aruba, despues 
dia 29 di october atrobe y e 
intencion ta pa haci mescos e 


aña aki ainda, si logra saca un 
ganado den e sorteo di diabi- 
erna dia 27 di December. 

E jackpot di Mini Mega di 
diamars dia 24 di december 

a keda aden. E premio tabata 
600 mil florin, y cu e Mega 
Plus e lo a bira 800 mil florin. 
Pero como cu tabata Nochi 
Buena prome cu Pasco, Lot- 
to a opta pa tira 200 mil florin 
extra riba e premio y a haci e 
un miyon florin. Pero como 
cu ningun hungado a logra e 
combinacion ganado, e pre- 
mio principal a bira 675 mil 
florin, Lotto ta pone 200 mil 
florin adicional riba e premio 
pa haci e 875 mil florin. Si bo 
cumpra Mega Plus di 2 flo- 
rin adicional, Bo lo tin chens 
di gana 225 mil florin acerca, 
haciendo cu e jackpot ta bira 
1.1 miyon florin pa esunnan 
cu paga 5 florin pa nan Mini 
Mega y 2 florin pa nan Mega 
Plus. 

Ta bon pa corda tur hende 
cu Maria M. a logra bira un 
feliz ganado di e Mini Mega 
miyonario di diabierna 10 
di mei 2013. E1 a cumpra 2 
ticket, di cual un a resulta di 
tin e numbernan ganado, cu 
cual el a gana 1.050.000, = . 
E numbernan cu e la hunga 
tabata fecha di nacemento 
di su yiunan y a cumpra su 


ticketnan na Rey Hing, situa 
na Pos Chikito. Diamars 29 
di october 2013 atrobe Lotto 
di Aruba a haci un otro hun- 
gado un miyonario. Ta trata 
aki di Reginaldo “Nady” W. 
kende a gana 1.1 miyon flo- 
rin cumprando su Lotto na 
Vegas Lottery den Lagoen- 
weg. 

Ta invita hungadonan pa 
cumpra bo ticket di Mini 
Mega trempan pa evita filan- 
an largo na e rebendedonan. 
Separa di por ta suerte pa Bo, 
e ticket di Lotto aki por ta un 
bon regalo tambe pa haci na 
sernan keri, cu diripiente lo 
por habri aña 2014 como un 
berdadero miyonario! 

Lotto, e loteria di Aruba tin 
7 diferente wega; Catochi, 
Big 4, Zodiac, Lotto di Dia, 
Lotto 5, Mini Mega y Wega 
di Number Corsou. Cump- 
rando Lotto bo ta contribui 
na deporte riba nos isla. Meta 
di e fundacion ta pa organisa 
loteria, cambia bida di su ga- 
nadonan y na mes momento 
inverti den deporte local pa 
medio di donacionnan na e 
comision di subsidio.Q 

Playa Linda ta celebra door di comparti 
espirito di temporada festivo 


ORANJESTAD - Na fmal 
di un aña fantastico, marca 
cu varios logro, Playa Linda 
Beach Resort a celebra e 
temporada di fin di aña entre 
su empleadonan cu un gran- 
dioso celebracion. 

Recientemente teni den 
Marriott su Ballroom, e 
evento a estrena dos tre- 
mendo banda, DURO 
and J. Formation y a pro- 
vee e oportunidad pa tanto 
reconoce empleadonan 
resaltando, como tambe 
duna bek na comunidad cu 
donacion separa na e fun- 
dacionnan di “Stichting Mi 
Por” y “Fundacion pa nos 
Comunidad”. 

Despues di un delicioso cena 
y prome cu empleadonan a 
probecha por completo di e 
pista di baile, Playa Linda a 
honra e ‘miho di miho nan’ 
cu premio a ser duna najomar 
Dabian, di Mantencion, 



como Empleado di Aña y 
Lourdes Croes Bellow, di 
Maneho Domestico, como 
Supervisor di Aña. Merito 
tambe a bay pa Merih Bahali, 
di Recepcion, como Nobato 
di Aña, y Yvette Remmers, 
di Actividad, como e ganado 
di e ‘Star Award’ di e aña aki. 
Playa Linda Beach Resort ta 
sigui keda cualifica como un 
di e miho timesharenan di 
Aruba y den e region. 



Durante su di 30 aña di op- 
eracion, Playa Linda tambe 
a scoge pa celebra su tem- 
porada di Pasco door di 
duna un man na organisa- 
cionnan valioso di e isla, cu 
un donacion di 2,000 dollar 
duna na “Stichting Mi Por”, 
como tambe 2,000 dollar 
di balor na macutu di cum- 
inda pa “Fundacion pa nos 
Comunidad”. □ 

Señora honesto ta entrega 
iphone na warda 



OPRANJESTAD -- Diamars 23.33 Central ta manda Polis na Brusca, na 
unda e habitante a haya un iphone y kier duna Polis. Na e sitio Polis a papia 
cu e muhe C, di 59 aña, kende ta bisa cu el a haya un iphone den un tienda y 
kier entrega na Polis. Polis a hiba e iphone warda di Dakota y a pone den un 
envelop, wardando riba su doño. Q 

Problema entre dos 
ruman homber 

WEG SEROE BLANCO — Diaranson 03.00, Central ta manda Patruya na 
un cas na Weg Seroe Blanco pa un pelea. Na e sitio Polis a topa cu dos homber 
ta discuti. 

Polis a bay papia mesora cu e dos homber nan. Un di e homber nan J.M. naci 
na Colombia di 30 aña, a cana bay, mientras e otro S.M. naci na Aruba di 23 
tabata hopi intrankil y a sigui grita, dor di cual Polis a scuake pisa. Polis a papia 
cu e mama di e dos homber nan, e muhe L.M. naci na Colombia di 57 aña. 
E ta declara cu e dos homber nan ta su yiunan y tur dos ta fuertemente bou 
di influencia di alcohol of cualkier otro substancia. E mama ta declara cu ta 
J.M. a cuminsa cu e problema. Polis a bay papia cu J.M. y a mira cu e ta bou di 
influencia. Dor di esey e no ta rasona y a cuminsa insulta e Polisnan. Mirando 
su situacion, e homber a keda cera pa buracheria y hiba warda di Polis na San 
Nicolas. □ 

Polis ta detene homber 
burachi pa e calma 

ORANJESTAD - Diaranson 11.28 Central ta manda Polis na Mispelstraat 
pa un persona fastioso. Na e sitio Polis ta topa cu R.D. naci na Aruba di 39 
aña, kende tabata a grita y ta zwaai cu tur dos man. Polis a papia cu R.D. kende 
ta bisa cu e tabata na cas y a haya problema cu su famia. E ta bisa cu e tabata 
burachi. E tabata hole alcohol y tambe supuestamente bou di influencia di un 
of otro substancia. R.D. a keda haci fastioso, Polis a tuma e decision di detene 
pa hiba e persona pa warda pa e calma. Polisnan a hiba e persona warda, na 
unda el a keda cera pa e pasa su buracheria. Q 

Homber ta tende tiro 

ORANJESTAD -- Diaranson 10.20, relaciona cu un asistencia na warda, Po- 
lis a bay na e cas den Citroenstraat,na unda nan a tende tiro. E habitante ta 
bisa cu durante oranan di anochi, nan a tende tres tiro. Segun e informante, ta 
e conocedo Djaca M a haci esey. E ta bisa cu cada biaha e ta wordo menasa pa 
Djaca sin ningun motibo. Polis a controla, pero no a mira nada particular na 
e cas. Polis a conseha e habitante pa e bay warda di Polis pa duna keho, si en 
berdad el a wordo menasa. □ 



Ladronnan ta saca 
caha fuerte for di cas 

KAMAY — Diaranson 21.10 
Central ta manda Polis na un 
cas na Kamay pa un kiebro. Na 
e cas Polis a papia cu e persona 
cu K.D. naci na USA di 53 aña, 
cu ta huur e cas, kende ta bisa 
cu hunto cu su famia banda di 
19.00, nan a bay come y a laga e 
cas bon cera na yabi cu alarma. 

E mesun dia anochi 21.35 ora 
cu nan a bolbe, nan a mira cu 
ladronnan a rista den e cas y nan 
a kita un parti di un bentana di 
baño pa por a drenta. Desconocinan a bay cu un caha fuerte. Q 

Homber ta maltrata su casa 

ORANJESTAD -- Diaranson 18.45 Central ta manda Polis na Macubaris- 
traat pa un pelea cu ta saliendo for di man. Na e sitio polis a topa cu testigonan, 
kende ta mustra Polis e cura di e cas, na unda dos homber ta drumi riba vloer. 
E homber PW naci na Aruba di 30 aña ta bisa cu el a mira cu e homber R.S. 
naci na Aruba di 46 aña, ta maltrata su casa S.RC. naci na Colombia di 34 aña, 
, y dor di esey el a bay pa kita nan for di otro. Ora cu RW. a bay tene R.S. e 
tambe a wordo maltrata. Dor di esey a start un bringamento, entre nan dos y 
tur dos a cay riba vloer. R.S. a haya un herida na su wowo robes. E logra PW. 
pa tene R.S. wardando riba Polis. Polis mira cu e cara di R.S. tabata completa- 
mente sushi cu sanger y e tabatin un kap na su lip cu tabata hincha. Mirando 
cu R.S. tabata bou di influencia di alcohol, el a keda deteni pa Polis. A hiba e 
persona warda di Polis na Dakota na unda el a presenta dilanti Fiscal Auxilia cu 
a duna ordo pa cera e persona pa buracheria. E muhe S.PC. den ora di mainta 
lo bay warda di Recherche pa duna keho contra R.S. Q 

Ladronnan ta drenta 
den cas na Rooi Cochi 

ROOI KOCHI — Diaranson 21.53 Central ta manda Polis direccion di Rooi 
Cochi pa un kiebro den un cas. Na e sitio Polis ta papia cu e homber S, kende 
ta bisa cu mas o menos 17.00, el a sali di su cas y a laga tur porta y bentana bon 
cera. Ora cu mas o menos 22.00, el a bolbe cas, el a mira cu ladronnan a bay cu 
un tas cu 102 florin. Ladronnan a drenta dor di e bentana di baño. Nan a kibra 
e waya di sangura dilanti e bentana. Polis a tuma su keho. Q 

Problema entre trahado 
di deporte acuatico 

PALM BEACH — Diaranson 10.20 Central ta manda Polis na beach banda 
di Riu Palace y Radison, pa un pelea entre personal di dos compania di deporte 
acuatico. Na e sitio ta trata di e dos homber nan W naci na Aruba di 43 aña. y P, 
naci na Aruba di 50 aña cu ainda tabata discuti. R tabatin sanger na su cachete y 
a declara cu el a bringa cu W. W, tabatin rasca na tur dos elleboog. W, ta declara 
cu ora cu e tabata papia cu un turista, el a haya un mokete na su cabes patras. 
W a cay riba vloer y P, a cuminsa lucha cu e persona. E ruman homber di P, 
yama Chiki, tambe a bin ataca W. Un colega di W, yama Rambo, a bin yuda 
W y a logra kita nan for di otro. W. ta bisa cu el a pidi Rambo pa bin traha cu 
e persona, como cu P cada biaha ta bringa cu su personal. Tabatin hopi hende 
riba stand, pero ningun kier duna declaracion como testigo. Polis a wordo bisa 
pa nan bay na Palm Pier na unda nan por mira grabacion di video, di locual 
cu a pasa. W a wordo conseha pa bay Recherche. Durante cu Polisnan tabata 
ausente, P a purba di atende e turistanan banda di e entrada di e dos hotel- 
nan. Nan a wordo kita for di e sitio y manda na nan tent. Tur dos compania a 
wordo mustra cu solamente bou di nan tent nan por atende cu turista y si nan 
no cumpli cu esey, nan lo tin cu atende nan mes na e consecuencia. Tur dos 
partido a declara cu nan problema lo sigui durante dia y cu lo bira mas dificil 
cu un fm hopi malo. Polisnan a keda controla den bisindario. Q 

Chauffeur ta perde control y ta ranca un mata y haci daño na un 
palo di luz y ta core sconde patras di Chalet Suisse 




Mustang ta keda total los despues 
di a dal contra un cura di cas 


ORANJESTAD -- Pasco 
den careda di cuarto pa seis 
di atardi Polis ta wordo man- 
da cu urgencia na e crusada 
di Alhambra pa un auto cu lo 
a bolter un poco mas pariba 
di e crusada di Alhambra, 
na yegada polis no ta topa 
cu niun auto, pero tabata tin 
indicacionnan cu un auto 
mester a caba di accidenta 
na e sitio aki, mirando cu un 
mata a wordo ranca y e palo 
di luz banda di e mata tabata 
tin daño, despues di un rato 
e patruya ta wordo manda pa 
bay na altura di Chalet Suisse 
unda e auto cu a caba di ac- 
cidenta lo a bay para. 

Segun testigonan a conta cu 
despues cu e Nissan Silva a 
accidenta, nan a sigui core y 
a bay sconde patras di Cha- 
let Suisse na Eagle Beach. 
Unda polis di beach y polis 
di trafico a topa nan, na e si- 
tio e chauffeur a conta polis 
cu e la perde control. E auto 
a haya basta daño material y 
despues cu polis a tuma dato 
di e auto y chauffeur nan a 
bandona e sitio. □ 



na Morgenster 




ORANJESTAD -- Pasco pa mas o menos 3’or di mardu- 
ga, Polis ta wordo manda na Morgenster pa un auto cu a dal 
contra un cura di cas. Na yegada nan ta topa cu un Mustang 
blanco total los. Aparentemente cu e Mustang maneha pa un 
cabayero tabata biniendo di pabou y pa un of otro motibo ta 
perde control ariba e auto y e auto ta kita bay na su man robes 
y ta bay dal hopi fuerte contra e cura di cas y e auto ta lastra 
bay para algun meter mas pariba, e cura di e cas ta kibra y e 
auto ta haya hopi daño material. E chauffeur no a ricibi niun 
rasca, pero si a pasa den e susto di su bida.Q 

TA ANUNCIA 

Relaciona cu celebracion 
di Fin di Aña 

Ta participa cu lo NO tin edicion regular di Bon Dia Aruba y Aruba Today 
diaranson 1 di januari y diahuebs 2 di januari 2014. 

Pa e motibo aki ta haci un 
suplica na tur esunnan cu ta 
desea di publica sea aviso, 
potret of articulo den Bon Dia 
Aruba pa diabiema 3 di 
januari, pa por fabor entrega 
esakinan na oficina no mas 
tarda cu dia 30 di December 
prome cu 10'or mainta. 

Gerencia 

Dama ta dal contra palo di luz y ta keda herida 



ORANJESTAD - Dia- 

mars un poco prome cu 
9’or di anochi, ta drenta un 
informa cu a caba di sosode 
un accidente na Angochi na 
altura di e veld di Arsenal. 

Mesora patruya di Sta Cruz 
ta bay na e sitio y ta topa cu 
un Suzuki Celero V 596, 
kibra contra un palo di luz. 



E dama cu tabata tras di stuur 
a keda herida cu kap na su 
cabes cu tabata sangrando 
bastante, aparentemente 
e dama tabata biniendo di 
direccion pazuid cu su v 
car y pa un motibo of otro 
a kita bay na su man robes 
y a dal contra e palo di luz. 
Ambulance a presenta na e 
sitio y a atende cu e dama. 
Posiblemente alco- 

hol lo por a hunga un 
rol den e accidente aki. 



Auto ta dal Peaton lagando e 
seriamente herida 



ORANJESTAD - Diamars 
alrededor di 10’or di anochi, 
patruya di polis ta bay cu ur- 
gencia riba e caminda princi- 
pal di San Nicolas pa Oran- 
jestad, na Savaneta na altura 
di Wintergarden Supermar- 
ket, pa motibo un peaton a 





wordo alcansa pa un auto 
y tabata seriamente herida. 

Na yegada en berdad nan ta 
topa cu un homber herida 
benta riba caminda. apar- 
entemente na momento cu e 
homber tabata crusando ca- 
minda di pabao tabata binien- 
do un Toyota Tercel y ta dal e 
homber lagando e seriamente 
herida, e impacto tabata basta 
fuerte cu e windshield di e 
auto a kibra y e hood a dobla. 

Ambulance a presenta me- 
sora na e sitio y despues cu 
nan a atende cu e victima a 
transporte cu urgencia pa 
hospital. Mirando e seriedad 
di e accidente aki, departa- 
mento tecnico di polis tambe 
mester a presenta na e sitio 
pa haci mas investigacion. 


Dama ta drenta mondi cu su 
Hyundai Getz 




ORANJESTAD -- Pasco pa mas o menos 4’or y mey 
di marduga, Polis ta wordo manda pa un auto cu a drenta 
mondi un poco pariba di Spiraal rotonde, na yegada Po- 
lis ta topa cu Hyundai Getz preto den mondi, e dama 
chauffeur no tabata herida pero si tabata basta spanta. 
Aparentemente e dama tabata biniendo di pariba y aparente- 
mente e lo tabata cansa y a pega soño tras di stuur, e la hala 
na su man drechi ranca un borchi di trafico y a baha caminda 
y a drenta mondi cu su auto. Despues cu polis a atende cu 
e accidente aki, takelwagen a bin saca e auto for di e mondi. 

Minister ta orguyoso di nos hendenan cu ta 

wordo reconoci den Noord 




ORANJESTAD— Diado- 
mingo anochi dilanti King 
Café na Noord, gerencia 
di dicho compania a forma 
un comision pa asina duna 
reconocemento na perso- 
nanan cu ta contribui cu e 
cultura di fm di aña traves di 
musica y tambe trabaonan cu 
ta nan ta haci pa nos comu- 
nidad. 

Sra Ligia Croes gerente di 
King Café ta kere cu ta im- 
portante pa duna honor awor 
cu e personanan ta na bida 
y demostra e aprecio cu e 
pueblo di Noord tin pa nan 
trabao. 

Durante e anochi a presenta 
entre otro gaita Katatumbo y 
despues a cuminsa cu e ho- 
menahe. 

Minister Paul Croes como 


un politico y ciudadano biba 
den Noord den nomber di 
Gabinete Eman II a entrega e 
diferente reconocimento aki. 
E prome persona cu a wordo 
honra ta sra Mireya Tromp, 
cu a cuminsa for di edad di 
12 aña cantando canticanan 
di Pasco den un grupo cu a 
wordo lanta pa su Mama. 
Nan grupo ”Campanitas 
Navideñas” a cuminsa cu 
hobennan cantando den 
temporada di Pasco cancion 
di Águinaldo. Despues nan 
a bay den festival di Gaita y 
tambe a canta den Misa y den 
Centro di Bario Noord. Na 
1987 nan a stop y awo despu- 
es di 30 aña nan a bini hunto 
diadomingo anochi pa asina 
demostra cu hunto nan por 
trece e forma original y unico 


cu nan ta conoci pe den canto 
y musica. 

Isnardo “Chonai” Farro, 
maestro di scol cu ta traha 
incondicionalmente pa edu- 
cacion di hobennan den bar- 
rio, a bisa cu tanten cu por e 
lo traha pa educacion di nos 
hobennan. 

Chonai tabata y ta manager 
di diferente agrupacion mu- 
sical, pa 45 aña ta aporta na 
nos Cultura y tin tambe un 
studio di grabacion na su cas 
awendia. 

Eddie “ butushi di alegria” 
Tromp for di 1962 cu el a 
cuminsa traha na departa- 
mento di Cultura y educa- 
cion, el a cuminsa yuda cu ta 
den tur evento cultural, como 
soundman, den festivalnan, 
fiestanan, actividadnan social 
pero principalmente cultural. 
Hopi biaha ta yuda cu zonido 
pa caminata of otro deporte, 
Bierna Santo “caminda di 


Cruz”. 

Na aña 1986 el a bay traha 
den departamento audio vi- 
sual di Biblioteca Nacional 
un persona cu semper ta dis- 
puesto pa yuda. 

E1 a wordo condecora pa La 
Reina cu e Bernard Cultuur 
prijs y ta un persona cu hopi 
pasenshi y hopi humilde. 
Hende di tur Hende. 
Minister Paul Croes a haci 
entrega di e plakkaat core- 
spondiente na esunnan cu a 
ricibi un homenahe y a bisa 
cu e ta sinti orguyoso di ta 
forma parti di e evento aki 
y cu recuerdonan nechi di 


loke ta wordo presenta ate 
hasta ta pone corda cu kerida 
Mama cu tambe a forma parti 
di gruponan di canto Canta- 
rines. 

E ta mira den e grupo di ho- 
bennan cu ta forma parti di 
Katatumbito cu ta hobennan 
cu ta sigui cu e tradicion aki 
pa cual e ta sinti honra cu 
nan bos y presentacion. Den 
nomber di gobierno di Aruba 
el a felicita y gradici tur esun- 
nan envolvi den e organisa- 
cion y tambe na e esunnan 
cu a wordo reconoci y ta de- 
sea pa e actividad aki bira un 
tradicion. □ 


Tarifa spedal di 15% lo no ta valido mas 




Depdrtcimento di Impue^ta ta 
partic Ipa c u entrante 1 di januart 2Q14 

Clientenan ta sumamente rabia 

Sistema di departamento di rijbewijs ta blo cay afo 


ORANJESTAD - BON 

DIA ARUBA a ricibi e re- 
mitido aki. Autor di e remiti- 
do aki ta conoci pa e departa- 
mento di redaccion. 

Mi rijbewijs a caduca y nat- 
uralmente bo kier renoba 
esaki. Yegando na e oficina 
pa rijbewijs, mi a pidi infor- 
macion y e empleado a bisa 


mi pa warda, lo e duna mi 
un number. Un rato despues 
e di cu mi pa bolbe dialuna 
23 di december, pasobra cu e 
sistema a bay down y tin mas 
hende ta sperando y na e mo- 
mento ey nan a cuminsa ta 
reclama, hasta tin un señora 
cu pa di 5 biaha e tin cu bolbe, 
pa motibo cu continuamente 
e sistema ta bay down. 


Riba e pregunta di con por ta, 
bo ta haya como contesta cu 
nan no sa. Ora cu e hende- 
nan a cuminsa bay, nan a haya 
como noticia, pa no bin dia 
23 di december 2013, pero 
dia 6 di januari 2014, ya cu e 
sistema lo keda down te cu e 
fecha ey. Naturalmente tawa- 
tin mas reclamo, pero nada 
bo ta gana cu esaki. 


Mi pregunta ta, kende anto lo 
por remedia(drecha) e asunto 
aki. 

Minister di trafico mester 
por cuminsa haci algo porfm, 
pasobra a resulta cu no ta di 
awor e situacion aki ta asina 
y pa colmo e trahado no por 
duna un prueba pa mi por 
mustra polis cu e renobacion 
di mi rijbewijs ta den trata- 


mento pasobra e no ta auto- 
risa y consecuentemente bo 
ta core hopi risico di haya un 
boet, pa e falta di gobierno y 
si esaki sosode cu mi, mi ta 
bay husticia. 

BON DIA ARUBA a ricibi 
e remitido aki. Autor di e re- 
mitido aki ta conoci pa e de- 
partamento di redaccion. Q 


Minister di Financia Juan David Yrausquin a reuni cu SADA 

“E tabata un reunion hopi positivo y mi 
ta kere cu nos tin metanan comun” 



ORANJESTAD - No sola- 
mente e sindicato SADA ta- 
batin palabra di elogio pa e 
prome reunion cu nan a tene 
cu Minister di Financia Juan 
David Yrausquin. E mesun 
mandatario di Gabinete Mike 
Eman II, a keda contento y a 
describi e reunion como uno 
fructifero. 

Desde cu el a asumi e puesto 
di Minister di Financia, el a 
cuminsa bishita e diferente 
departamentonan cu ta cay 
bou di su responsabilidad y 
den e grupo aki no por a keda 
afo SADA, cu ta e sindicato 
cu ta representa miembronan 
di Cuerpo di Duana, cu ta 
un departamento masha im- 
portante pa Financia di Pais 
Aruba. 

“E tabata un reunion hopi 
positivo y mi ta kere cu nos 
tin metanan comun,” e man- 
datario a bisa na momento di 
splica temanan cu a wordo 
discuti den e encuentro cu a 
tuma luga prome cu celebra- 


cion di Pasco. Tanto Duana, 
SADA como e mandatario 
a trece dilanti e temanan cu 
cada ta kere cu mester bay 
traha riba nan “y nos tur ta di 
acuerdo cu tin cambionan cu 
ta necesario”. Mike de Meza, 
el a bisa, a cuminsa y ehecuta 
e proceso di independisacion 
di Duana (doskoppeling’), 
“cu nos tur por ta orguyoso 
di dje” y sigur e companianan 
cu ta traha estrechamente cu 
e Cuerpo cu mester haya un 
bon servicio. Despues di a 
logra e Duana independien- 
te, e mandatario ta kere, awor 
mester bay den direccion di 
forma su contenido pa sigui 
mehora e trabou na comer- 
ciantenan y para tur loke ta 
productonan ilegal y genera 
entradanan cu ta necesario 
pa pais Aruba. “E sindicato 
cu mi persona ta hopi riba e 
mesun linea. Mi a bisa e sin- 
dicato tambe cu mi no ta kere 
cu den tur reunion nos ta 
bay di acuerdo riba tur tema, 


manera esaki, pero sigur nos 
lo bay tin un bon relacion en- 
tre e sindicato y mi persona 
como Minister di Financia.” 
Un di e puntonan di preo- 
cupacion cu SADA a trece 
dilanti, cu e mandatario ta 
comparti, ta cu e Duaneronan 
aworaki no tin autoridad pa 
actua manera antes. Esaki tin 
di haber cu cambionan den 
Codigo Penal. E miembro- 
nan di Duana mester haya 
cursonan specifico cu mester 
wordo duna na Cuerpo di 
Duana, cual antes nan tabatin 
automaticamente. Minister 
Yrausquin a informa SADA 
cu ya caba tabatin contacto cu 
Procurador General y hefe 
di KPA, unda cu a palabra cu 
den e di dos kwartaal di 2014 
e cursonan ta disponibel. 

Den e encuentro, segun e 
Minister, a papia tambe di 
implementacion di e pro- 
grama di ASYCUDA, pa pro- 
ceso e trabou di inklaaring y 
entrega di mercancianan cu 


ta drenta via di haf E ta un 
sistema hopi importante, 
segun Minister Yrausquin, 
cu lo trece hopi cambio pa 
comunidad, ya cu ta trata di 
un sistema cu ta brinda un 
servicio completamente elec- 
tronico. E cliente for di su 
negoshi of cas por declara e 
productonan cu e kier im- 
porta cu ta evita un gran parti 
di e proceso di papel. 

Pa Duana e uzo di ASYCUDA 
ta un instrumento hopi im- 
portante den independisa- 


cion di departamento. E in- 
strumento cardinal aki ta den 
pleno implementacion, e cur- 
sonan ta andando y na inicio 
di otro aña e lo bay den uzo. 
“Mi ta hopi contento cu riba 
hopi punto nos ta di acuerdo 
cu otro, y cu servicio pa co- 
munidad ta hopi importante, 
para loke ta ilegal y aumenta 
entradanan di pais Aruba.” E1 
a fmalisa bisando cu e ta spera 
cu por sigui reuni di e forma 
aki cu otro riba metanan co- 
mun pa pais Aruba. Q 


CERD 

TA BUSCA 


Utilities Mechanic 

Contact person 
Michael Rodriguez 
Cel: 594-4495 


Prome cu solicita of yama pasa 
registra na DPL, Seroe Blanco #4 
cu un cedula of papel di Afl. 5,= 
di Registro Civil entre 7:30 am -11:00 am 
mainta di Dialuna pa Diabierna 


TA BUSCA 


1 Uitwonende Dienstbode 
Pa solicita contact: Nuris Garcia 
di Dialuna pa Diabierna 
entre 9am-12pm 
Na Tel: 592-0645 


Prome cu solicita of yama pasa 
registra na DPL, Seroe Blanco #4 
cu un cedula of papel di Afl. 5,= 
di Registro Civil entre 7:30 am -11:00 am 
mainta di Dialuna pa Diabierna 


CLASIFICADO 

Servicio 

Auto Bieu 

nos ta piki tur sorto di auto 
bieu, completamente GRATIS 
tambe nos ta piki airco, 
bateria, stoof, wasmashin, 
fridge, etc. 

Yama nos na 

Telf: 561-4297/592-5766 

200488 


TA BENDE 

un Gargo van Toyota 
(Diesel 4 cil ’94) F.2500 
un motor boto Johnson 30 hp 
F.1000 

un motor boto Mercury 40 hp 
(poco usa) F. 3000 
Algun jack pa wanta vlur di cas 
di 2 piso 
Yama 565-0888 


200596 

Combersacion habri entre Sur Sudan y paisnan bisiña 



Juba —E lidernan di Kenia 
y Etiopia a hiba un comber- 
sacion hopi constructivo y 
habri cu e president di Sur 
Sudan, diahuebs ultimo. Esey 
un vocero di e minister di 
Asuntonan Exterior di Etio- 
pia Tedros Adhanom a bisa. E 
paisnan bisiña ta haci un in- 
tento pa intermedia pa fmali- 
sa e violencia cu a cuminsa 
den e pais mas jong di mun- 
do. Desde medio december 
miles di hende a wordo mata. 
Den parti di Sur Sudan guer- 


rilleronan a ehecuta victi- 
manan sin proceso huridico. 

E minister di Etiopia, su 
prome minister Hailemariam 
Desalegn y e Presidente di 
Kenia Uhuru Kenyatta a sinta 
na mesa diahuebs merdia na 
e capital di Sur Sudan Juba 
cu e presidente Salva Kirr di 
Sur Sudan. E consulta a bay 
entre otro tocante detencion 
y e crisis humanitario y e are- 
stonan di e sospechosonan di 
e intento di golpi di estado. 


Tambe a papia di un comien- 
so rapido di negociacionnan 
real pa asina yega na un solu- 
cion politico. President Kirr y 
su tribu Dinka ta den prob- 
lema cu e vice-president an- 
terior Riek Machar y su tribu 
Nuer. Kirr ta acusa e vice- 
president cu a wordo retira 
na juli di ta preparando un 
golpi di estado, esey ta algo cu 
Machar ta nenga. E violencia 
a sigui mientras tanto pa 5 di 
e 10 provincia di Sur Sudan. 
Tanto Kirr como Machar a 


Rebeldenan na Congo ta mata 
ciudadanonan 


KIN SHAS A —Diaranson rebelde- 

nan na Congo a mata sigur 40 ciu- 
dadano den un atake den e pueblo Ka- 
mango oost di e pais. Esey funciona- 
rionan di gobierno a bisa diahuebs. 
Hopi edificio a wordo destrui, otro edi- 
ficio a wordo tuma pa e rebeldenan. 
Despues cu e ehercito di Congo a 
cuminsa bringa bek y tambe e helm 
blauw nan di Nacionnan Uni a cum- 
insa actua, 9 soldaat di Congo y 10 re- 


belde a muri y otronan a resulta herida. 
Nan tabata miembro probablemente 
di e grupo di rebelde ADF-NALU. 

Otronan ta di opinion cu ta e gru- 
po di rebelde M23 ta meti den di e 
atakenan aki. E rebeldenan aki neta- 
mente medio december a cera un acu- 
erdo di Paz cu e gobierno di Congo. 
Aña pasa e grupo etnico Tutsi a logra conkista 
Goma,unciudadcu 1 miyondihabitante.Q 


Morto despues cu avion ta cay 



MOSCU, Rusia —Nuebe 
hende a muri pa motibo 
cu un avion di transporte 
a cay na e ciudad Rusiano 
Irkoetsk. Esey autoridad Ru- 
siano a laga sa diahuebs. E 
avion a cay riba un tereno 
militar y a destrui dos edificio. 
E fayecidonan ta 6 miembro 
di personal di vuelo y tres tec- 
nico. No tabata tin sobrevivi- 
ente. Ta trata aki di un avion 
tipo Antov An-12. E avion a 
sali di un fabrica di avion na 
Novosibirsk na caminda pa un 
fabrica banda di Irkoetsk. □ 


admiti recientemente di ta 
dispuesto pa papia tocante 
un solucion. Kirr a bisa dia- 
huebs merdia cu el lo kier 
papia cu Mashar otro siman 
na Etiopia, tocante un solu- 
cion. Un fecha exacto e no 
a menciona y tampoco el a 
menciona di ta dispuesto 
pa cumpli cu e exigencia di 
oposicion manera libertad di 
e presonan politico. Banda di 
e paisnan bisiña tambe otro 
miembronan di e mundo in- 
ternacional a ofrece ayudo. 


Union Europeo a manda 
un representante pa Sur Su- 
dan pa influencia realisa- 
cion di negociacion di paz. 

China a laga sa di man- 
da su experto Africano 
pa Juda dentro di poco. 
E lider di Nacionnan Uni, 
Ban Ki-moon, a laga sa cu 
Sur Sudan no ta para su so y 
a priminti cu su organisacion 
lo manda ayudo. E conseho 
di Nacionnan Uni a vota dia- 
mars unanimamente pa man- 
da mas militarnan di paz.Q 

Panico ta domina 
na Sur Sudan 

JUBA— Teror y desesperacion ta domina na Sur Sudan, 
mientras cu violencia ta escala den e pais Africano. Esey e co- 
ordinado di asuntonan humanitario di Nacionnan Uni Toby 
Lanzer a bisa reportero di BBC. 

Lanzer a papia di likidacion na Bor. E luga ey a cay den man di 
rebeldenan. “ Diadomingo ora cu nos mester a bay aeropuerto, 
nos a mira e cosnan di mas horibeP’ segun Lanzer. “Hende- 
nan poni den rij y ta wordo mata ey mes. Esaki ta wordo haci 
pa hendenan cu simplemente no por wordo domina mas”. 
Segun Lanzer e hendenan cu ta huy ainda ta purba drenta e 
compleho di Nacionnan Uni na Bor.Q 



Greenpeace wardando ainda riba salida di activistanan 



SINT-PETERSBURG, 
Rusia— E organisacion di 
medio ambiente Greenpeace 
no sa ainda ki ora su 30 activ- 
istanan por sali for di Rusia. 
Esey un vocero a bisa dialuna 
na reportero di ANE Denter 
di e trinta activistanan tin e 
dos Hulandesnan Faiza Ou- 
lahsen y Mannes Ubels. 

“ E situacion ta manera e ta- 


bata ta caba. E comision di 
investigacion mester oficial- 
mente confirma cu e inves- 
tigacion di e personal a bordo 
a fmalisa, pero esey no a sos- 
ode ainda. Despues servicio 
di inmigracion mester pone 
e cello corecto den nan pa- 
spoort”, esey e vocero a bisa. 
Segun e, esey lo no keda cla 
denter di algun ora y tam- 


poco e lo dura algun luna. 
“Mi ta spera cu nos no mes- 
ter warda simannan largo”. 
Greenpeace tabata spera cu 
e personal lo tabata na cas pa 
Pasco. Pero esey ta bira dia pa 
dia mas dificil, segun e voc- 
ero y fmalmente Pasco a pasa 
sin resultado positivo. 

Rusia a acepta siman pasa un 
ley di amnistia. Cu tambe lo 
a conta pa e 30 nabegantenan 
di e barco di Greenpeace Ar- 
tic Sunrise. Nan a wordo gara 
medio september despues 
di un accion di protesta na 
e plataforma cu ta bora. Fin 
di september e activistanan 
a sali liber pagando garantia, 
pero nan a keda sospechoso y 
mester a keda den e ciudad di 
Sint-Petersburg. 

Segun e vocero e 30 activ- 
istanan ta bon. “ nan ta 30 
hende diferente, pues bo ta 
haya 30 reaccion diferente, 
pero en general nan ta den 
bon condicion. Nan ta un 


grupo uni, pasobra ta hunto 
nan a pasa den e cos aki.” 
Otro prizonero cu a sali liber 
pa motibo di e leu di amnis- 
tia ta e comerciante Michail 
Chodorkovski y dos inte- 
grante di e grupo musical 
Pussy Riot. Fuera di e 30 
nabegantenan Rusia a coy e 
barco Artic Sunrise tambe. 
Esey ta na cadena den e waf 
di Moermansk desde medio 
september. E Tribunal Mari- 
timo Internacional a senten- 


cia cu Rusia mester laga e 
barco bay, manera Hulanda 
a exigi. Segun Greenpeace “ 
e ta ridiculo” si e barco no 
wordo laga liber, pero no tin 
nada otro cu keda warda. E 
organisacion no sa tampoco 
con e condicion di e barco 
ta, pasobra pa hopi luna e 
personal di mantencion no a 
subi abordo. “ Cada capitan 
lo bisa bo cu bo no por laga 
un barco para tres luna sin 
haci nada”. □ 



Activistanan Egipcio cu ta den prizon a cuminsa cu welga di hamber 


Cairo, Egipto —Tres activ- 
ista politico cu ta deteni a 
bay den un welga di haber 


pa protesta contra e forma 
cu nan ta wordo trata den 
prizon. Tur tres di nacionali- 


dad Egipcio, ta miembronan 
prominente di e asina yama 
Movecion 6 di april. E gru- 

Segun e Movecion 6 di april 
e tres nan a stop di come pa- 
sobra nan no a haya paña di 
winter y nan ta victima di 
maltrato psikico. E minis- 
terio di Asuntonan Interior 
a desmenti cu nan ta wordo 
trata malo. No tin maltrato, 
tur prizonero ta wordo trata 
di e mesun forma. □ 


po a haci e welga di hamber 
conoci pa medio di Internet. 
Ahmed Maher, lider di e 
movecion , Ahmed Douma y 
Mohamed Adel a wordo sen- 
tencia diadomingo pa 3 aña 
di prizon pa motibo di a viola 
e ley nobo di demostra cu ta 
limita e derecho di protesta 
masha tanto mes. 






























‘PRIVATE: GIANCARLO GIAMMETTI’: SNAPSHOTS OF A GLITTERING WORLD 

SUZY MENKES 

©2013 New York Times News Service 


LONDON - This year was 
defmed by Instagram and the 
selfie even before world lead- 
ers were caught at Nelson 
Mandela’s memorial service 
using a smartphone to cap- 
ture their own images. 

Yet the book of the holiday 
season, at least for those who 
follow fashion, is based not 
on 21st-century technology 
but on Polaroid images and 
holiday snaps, for an intimate 
view of high society. 

“Private: Giancarlo Giam- 
metti,” published by As- 
souline, weighs more than 
12 pounds and contains more 
than 300 illustrations. It also 
costs $250. 

Filled with images of those 
who were once known as the 
“beautiful people,” the book 
is an exploration of the life of 
Giammetti and his partner, 
Valentino, couturier to roy- 
alty and stars. It moves back- 
ward and forward in time, 


from an Italian childhood 
through 50 years of fashion, 
with a certain focus on the 
carefree 1970s. 

The appeal of “Private” is not 
that Giammetti has made his 
life public by writing it, but 
that the book is a visual link 
to a world that has a blue-sky 
happiness - not least because 
“the tribe,” as Giammetti 
calls the Valentino circle of 
friends, seemed to spend so 
much time in the sunshine 
on the Mediterranean waters 
or on mountains in Gsta- 
ad, the Swiss resort. Even 
Madonna is caught on the 
grounds of Valentino’s cha- 
teau in France, throwing her- 
self onto the springy green 
turf. 

When your tribe includes her 
and Elizabeth Taylor, there is 
naturally a deep vein of glam- 
our. And when the princi- 
pals play host on their yacht, 
where Gwyneth Paltrow is 


sunbathing on the deck, Elle 
Macpherson is posing at the 
edge of the ocean and Prin- 
cess Diana’s well-toned legs 
are making a splash as she 
dives, the book becomes a 
“celebrity study,” in a world 
where that expression had 
not yet been invented. 
Giammetti, who now lives in 
London but is still a globe- 
trotter, has never been in Val- 
entino’s shadow. He has been 
more of an elegant enabler 
for the half-century since 
the couple met by chance in 
a cafe on the Via Condotti in 
Rome in the postwar period. 
“I always felt that my life be- 
gan when I met Valentino,” 
according to the author. He 
explains in the frank text that 
at one point their personal 
relationship broke up, yet 
the couple’s two mothers re- 
mained inseparable friends. 
“Valentino was incredibly 
seductive with his deep tan, 


blue eyes and soft but intense 
way of speaking,” Giammetti 
says of the early years. 

The book also has a large 
section detailing the devel- 
opment of the business side 
of their relationship and 
their ongoing battle to equal 
the power and influence of 
Yves Saint Laurent. The duo 
bowed out of the Valentino 
fashion company after 45 
years in 2008, while a movie 
that year about Valentino be- 
came a hit. 

“This project is the obvious 
continuation of the movie,” 
says Giammetti, referring to 
“Valentino: The Last Emper- 
or,” the documentary by Matt 
Tyrnauer that lifted the lid 
on a gilded existence among 
the Roman studio, shows in 
Paris and Valentino’s lavishly 
decorated Wideville French 
chateau. 

The book is also a peek at 
an era, before the wide use 


of digital cameras, when the 
paparazzi, a word coined in 
Federico Fellini’s 1960 film 
“La Dolce Vita,” could be 
kept at bay. 

In a recent interview, the au- 
thor recalled some moments 
of emotion. He revealed how 
in one outing with Elizabeth 
Taylor, she had shut herself in 
the bathroom to shed a river 
of tears over a breakup with 
Richard Burton, but fmally 
gathered her courage to go 
out and face the paparazzi on 
the doorstep. 

Then there is the sad story 
behind Paltrow’s 30th birth- 
day party in 2002; her father 
became ill and died soon af- 
ter. 

For most of the images, 
though, there is a rollicking 
freedom, since people knew 
that their personal sunshine 
and shadows would remain 
inside the closed world of a 
photo album.Q 









RENAISSANCE 


- 




MALL 


Adolfo Dominguaz Agua Bondita Aruba Aloo Atlantia Submarinos Bcbgmaxazria 

BfjnHT.ton • Bulgsri - Calvin Klsin Canolina Herera • Carpe Diam Rastaurant ■ Cartian Cbopand 
Cigan Empor’ium * Gi Guste - Cosch - CocoSd - Cotornbten Emereldc Int - Crocs 
Crystal Caaino - Cuato Barcefona - David Yurman - Dietsal - Dufry ■ Entre Noue 
Ernnenegildo 2egns Eva Boutique Façonnable Eurla Gandelman Gucci - Guese 

Guess Kids Hilfiger Denim Jewelers Wanahouse Kenneth Cola Lacoste La Martina 
Louis Vuitton Longchamp MichaeE Kora Monalisa Pier Mmiimarket 

Pretty Ballorinas Ralph Lauron Rolox Starbuckñ Sunapoca TAG Hquon Vilebrqquin 


Located at the Renaissance Resort 
Oranjestad, City Center 


R 

RENAISSANCE 

























DEPORTEIS! 


DIABIERNA 27 DECEMBER 2013 





LeBron hungado di afia 


Atleta cu a destaca 


Lesa pagina B3 


Lesa pagina B5 


Lesa pagina B2 
























































DIABIERNA 27 DECEMBER 2013 


B2 |DEP0RTE 



Exitoso Competencia di Landamento Sincronisa 



ORANJESTAD 

Recientemente, Arubaanse 
Zwembond a organisa e 
competencia Mini Arubaanse 
Kampioenschappen” pa su 
atletanan di “Barracuda’s 
Synchro”. E competencia 
tabata uno importante ariba 
e calendario di Comision 
Tecnico di Synchro pa mo- 
tibo cu e pre seleccion pa e 
competencianan cu ta pro- 
grama durante e temporada 
maart - juli 2014 a wordo fi- 
nalisa. 

Durante e lunanan sep- 
tember te cu november e 
coach, hunto cu e atletanan, 
ta cuminsa traha rutinan- 
an nobo, busca musica y 
pone e coreografia den otro. 
Naturalmente esaki ta exigi 
hopi tempo, y algun di e ru- 
tinanan no ta fmalisa ainda. 
Pa e motibo aki e competen- 
cia ta wordo yama “mini”, 
unda cu e ta pone enfasis 
ariba e parti tecnico, e figu- 
ranan, y despues cu fmalisa e 
parti aki, e atletanan ta landa 
e rutinanan te na unda e ru- 
tina ta fmalisa. 

Tambe e grupo di principi- 
antenan, e grupo cu ta e fu- 
turo di synchro, a participa 
pa prome biaha den un com- 
petencia di figura ,y a duna 
un demostracion chikito di 
un rutina. 

E atletanan a competi den 
5 categoria: Principiante, te 
cu 12 aña, 13-15 aña, 16-18 
aña y tambe categoria Open. 
Den e diferente categorianan 
prome a landa e figuranan 
tecnico y despues a presenta 
rutinanan den 3 evento: solo, 
duo y ekipo dilanti e cuerpo 
di huesnan di Arubaanse 
Zwembond. 

E resultadonan ta lo siguien- 
te: 

Den e categoria te cu 12 
aña: l.Victoria Geurts, 

2.Jasiliene Schmidt, 3. 





Kainah Croes, 4. Zurienne 
Dabian, 5. Meghan Tromp, 

6. Sarah Silva, 7. Nakeisha 
Jacobs, 8.Janelly Piña, 
9.Casey-Ann Hermosen, 10. 
Chante Martis, 11. Caroline 
Alvarez, 12. Sara Castaño, 
13.Angelina Hamoen, 14. 
Dominique van Daal. 

Den e categoria 13-15 aña: 
EAbigail de Veer, 2.Anastacia 
van Daal, 3.Rizhaylee Bello, 
4.Tailsah Beke, 5.Nathania 
Riley, ó.Isabella Noguera, 

7. Barbara Gomez, 8.Mary- 


Jane Wong, 9. Livanca Ras. 
Den e categoria 16-18 
aña: 1. Neftaly Albertsz, 2. 
Alexandra Mendoza. 

Den e categoria, Open, a 
wordo competi solamente 
den e categoria di duo; Nikita 
Pablo y Nathania Taylor a 
demostra cu nan ta ariba bon 
caminda pa por bay repre- 
senta Aruba proximo aña! 

E siguiente competencia 
cu ta ariba calendario ta 
Competencia Dia di Betico, 
aki na Aruba mesQ 

Anouk Eman ta un di e 
Atletanan cu a destaca den 2013 




ORANJESTAD - Den nos 

edicion special di fm di aña 
nos di Deporte Bon Dia 
Aruba kier a trece algun di 
nos atletanan mas destaca 
den e aña deportivo 2013. 


Esakinan ta atletanan local 
biba na Aruba mes of den 
exterior kendenan a logra 
triunfa den competencianan 
grandi na nivel internacional. 
E landado sincronisa 


Arubano, AnoukEman a haci 
historia pa Aruba ora hunto 
cu su duo Reem Abdalazem 
di Egipto a logra e puesto 
number 1 y medaya di Oro 
den duet U.S. Champions 
teni na Greensboro, North 
Carolina. Anouk hunto cu 
su duo Reem a representa 
Lindenwood University. 
Mester bisa cu e US 
Championship ta e compe- 
tencia di landamento sin- 
cronisa mas grandi na Merca 
unda scol y clubnan ta par- 
ticipa. 

Prome cu e logro grandi 
aki, ya caba Anouk a conoce 
un tremendo presentacion 
como tambe uno histori- 
co. Den e “U.S. National 
Collegiate Synchronized 
Swimming Championships” 
teni na Gainsville, Florida, 
Anouk a termina na un di 


tres luga, cual ta un bon 
luga pa un medaya di brons, 
mientras den duet hunto cu 
Reem Abdelazem di Egipto, 
tambe Anouk a logra un di 
tres luga y un otro medaya di 
brons. Den e competencia di 


ekipo, Anouk hunto cu com- 
pañeronan di Lindenwood 
University a keda na di 
cuater luga. Mirando tur e 
logronan aki, mester bisa cu 
Anouk ta un di e top landado 
sincronisa na Merca.Q 


Kyra Hoevertsz atleta cu a 
destaca den 2013 



ORANJESTAD - Den nos edicion 
special di fin di aña nos di Deporte 
Bon Dia Aruba kier a trece algun di 
nos atletanan mas destaca den e aña 
deportivo 2013. Esakinan ta atletanan 
local biba na Aruba mes of den ex- 
terior kendenan a logra triunfa den 
competencianan grandi na nivel in- 
ternacional. 

E landado sincronisa Kyra Hoevertsz 
ta otro atleta cu e destaca den un 
competencia internacional renom- 


bra. Hunto cu su ekipo Walnut Creek 
Aquanuts, Kyra Hoevertsz a termina 
na un segundo luga den nan catego- 
ria, bon pa un medaya di Plata den 
e US Championship, e campeonato 
mas grandi landamento sincronisa 
teni na Merca, unda scol y clubnan 
ta competi. 

Kyra no tin mucho tempo bibando na 
California, caminda e ta entrena cu e 
ekipo di Walnut Creek Aquanuts. E 
ta competi den e categoria Junior (pa 
atletanan di entre 15-18 aña di edad). 
Tabata impresionante pa mira con 
den apenas algun luna cu e ta landan- 
do cu e ekipo Mericano, e ta comple- 
tamente integra y landando e rutina 
sin ningun problema. Pa Aruba sigur 
un resultado satisfactorio cu Anouk 
un medaya di oro cu su dueto y Kyra 
medaya di plata cu su ekipo, anto 
den e US Synchronized Swimming 
Championship. Tambe den 2013, 
Kyra Hoevertsz ta prolonga su titulo 
di campeon Centro Americano y del 
Caribe den e categoria 13-15 aña.Q 


Jennifer Piter ta un atleta 
cu a destaca den 2013 den 
hisamento di peso 



ORANJESTAD - Den nos edicion 
special di fin di aña nos di Deporte 
Bon Dia Aruba kier a trece algun di 
nos atletanan mas destaca den e aña 
deportivo 2013. Esakinan ta atleta- 
nan local biba na Aruba mes of den 
exterior kendenan a logra triunfa 
den competencianan grandi na niv- 
el internacional. E atleta femenino, 


Jennifer Piter tambe ta cosecha exito 
den e ultimo lunanan di aña 2013. 
Cu dos medaya di oro conkista den 
dos diferente competencia Jennifer 
ta pone impone un logro grandi pa 
Aruba. Prome e atleta Piter a triunfa 
den e tercer edicion di e Copa Santo 
Domingo Internacional ganando den 
su categoria. Algun siman despues 
un biaha mas Jennifer ta bolbe gana 
un medaya di oro, e biaha aki den e 
Torneo Copa Criollo Internacional 
de Levantamiento de Pesas teni na 
Puerto Rico. E atleta Jennifer Piter ta 
competi den e categoria di 63kg y a 
logra vence atletanan di otro paisnan 
grandi den nos region manera Costa 
Rica, Guatemala, Haiti, Honduras, 
Puerto Rico y Santo Domingo. Den 
e disciplina di snatch y clean and jerk 
el a logra hisa mas cantidad di peso cu 
tur otro atleta, cual a dun’e dos me- 
daya di oro.Q 

Ferrer a cuminsa e temporada cu un victoria 


Madrid, SPAÑA-E tenista 
Spaño David Ferrer, e num- 
ber tres di mundo, a cum- 
insa e temporada nobo cu 
un victoria den e torneo di 
exhibicion di Abu Dabi riba 


e Suiso Stanislas Wawrinka 
(8), den cual el a gana cu e 
scorenan di 7-5 y 6-1 den 1 
ora di wega. 

Wawrinka a kibra e surf di 
Ferrer, y ta bay ariba pa 3-4 


y ta confirma su servicio di 
3-5. Ferrer ta recupera den 
e wega pa empata, prome, y 
despues cu e prome manga 
pa 7-5. E di dos set a bay 
facil pa Ferrer, cu a gana y 




agresividad, dilanti di e falta Ferrer lo enfrenta e number 
di reaccion di su rival. Awe 1 di mundo, su compatriota 
den e wega di semifinal, Rafael Nadal.Q 



Tsonga ta gana Murray den Abu Dabi 


Abu Dabi, 

EMIRATONAN 
ARABE UNI - Andy 
Murray ta hunga su 
prome wega den tres 
luna, despues di recu- 
pera di un cirugia di 
lomba. Ayera e ta perde 
den e prome rond di e 
torneo di exhibicion di 
Abu Dabi. 

E Britanico, monarca di 
Wimbledon di e aña aki, 
a perde 7-5 y 6-3 contra 
e Frances Jo-Wilfried 
Tsonga. Tsonga lo en- 
frenta Novak Djokovic 
den e semifinal.Q 








































DEPORTE INTERNACIONALI 6 ! 27 DECEMBER 2013 


LeBron James deportista di aña 



Miami, MERCA - Lo unico cu ta kita LeBron James su soño ta basketball, 
algo cu tin hopi sentido y na mesun momento ta absurdo. 

Di otro banda, e ta e miho hungado di mundo, segun hopi hende. E aña aki 
e tabata tin un casamento espectacular, un di dos campeonato di NBA y un 
di cuater trofeo di Hungado Mas Valioso, e astro di Heat di Miami ta afirma 
ta sigui busca e grandeza. Ayera LeBron James a logra e premio di deportista 
di aña di Merca di The Associated Press, apenas e di tres hungado cu ta ricibi 
e premio aki. James a ricibi 31 di 96 voto den e encuesta entre medionan 
Mericano, pa supera e quarterback di Broncos, Peyton Manning (20), y e pi- 
loto di NASCAR, Jimmie Johnson (7). Q 

Los Angeles Dodg'ers ta firma 
contract nobo cu Uribe 


A cuminsa periodo di 
subasta pa Tanaka 

New York, MERCA - E teamnan di Major League Baseball, lo por saca nan 
check book: ya a cuminsa e compra pa e pitcher Hapones Masahiro Tanaka. 
Major League Baseball a avisa su 30 teamnan cu e periodo di 30 dia pa cumpra 
e pitcher di man drechi di 25 aña a cuminsa pa 13:00 GTM ayera, segun e vo- 
ceronan di Major League, Michael Teevan. E clubnan tin te cu 22:00 GMT di 
dia 24 di januari pa trata di logra un acuerdo cu e as. 

Si Tanaka y algun team cera un contract, e club Mericano lo mester paga e cota 
na su team Hapones, Rakuten Eagles. E limite pa e derechonan ta di 20 miyon 
di dollar, segun e acuerdo nobo entre Major Leagues y e liga Nipona. 

Tanta tabata tin un marca di 24-0, cu 1.27 di efectividad di e temporada ante- 
rior cu Eagles. E pitcher lo wordo representa pa Excel Sports Management. Q 



Valencia a contrata Pizzi 
como coach 



Los Angeles, MERCA - Los Angeles Dodgers a firma diamars ultimo un 
contract nobo cu e antesala Dominicano Juan Uribe y a reforsa nan bullpen, 
ora a anuncia acuerdonan cu J.P Howell, Chris Perez yjamey Wright. 
Despues di a mehora su temporada cu Los Angeles, Uribe a firma un con- 
venio pa un par di aña. E1 a bati .278 cu 12 homerun y 50 pusha den 132 wega. 
Ademas, el a bati un gran homerun den e post temporada, pa asina Dodgers a 
gana e serie den e prome rond contra di Atlanta. 

Uribe, di 34 aña, a hunga principalmente den e tercera base y a comete sola- 
mente cinco eror den 900 inning y un tercio. Su promedio di fildeo tabata di 
.983 cual tabata e di dos miho den e posicion ey den Major League Baseball. Q 



Madrid, SPAÑA - Valencia a acorda di cera contract cu e tecnico Argentino 
Juan Antonio Pizzi den substitucion di Miroslav Djukic, ayera segun e club di 
liga Spaño. Djukic a wordo kita siman pasa despues di un campaña iregular cu 
a pone den peliger e clasificacion di Valencia pa e competencianan Europeo di 
e temporada proximo. E coach fisico Uruguayo Alejandro Richino y assistent 
tecnico Chileno Manuel Suarez lo ta mas cerca colaborado di Pizzi, segun 
Valencia den un comunicado publica riba nan website www.valenciacf.com. E 
coach di 45 aña a yega Spaña despues di a hiba San Lorenzo gana e campeonato 
Argentino.Q 

Digicel a anuncia su 10 feliz ganadonan di 

campaña Fin di Aña 



exitoso aki a yega, unda cu 
e 10 ganadonan, ta presen- 
ta na Digicel pa scoge un 
tas cu ta contene un suma 
cash, cuminsando for di 
500 florin te cu 5000 florin. 


E 10 ganadonan a resulta Iona 
Martinez, Creslie Cheong y 
Lizette Richardson cu a gana 
500 florin. 


Kenneth Faustin a gana 1000 
florin, Marcia Boekhoudt 
1.500 florin, Joenne Nicas- 
tia a gana 2.000 florin, Karel 


ORANJESTAD- Durante 
un periodo di casi 1 luna, 
clientenan di Digicel tabatin 
e chens pa participa y algun 
a gana e famoso “Christmas 
Grocery Bag” pa haci com- 
pras na Ling & Sons. 


Un regalo perfecto, spe- 
cialmente den e tempo- 
rada di fiesta aki, cu Digi- 
cel a regala su usuarionan. 


Di e forma aki, Digicel a clau- 
sura su campaña exitoso di 
‘Brighten someone’s Christ- 
mas’, e ganadonan aki sin 
duda lo pasa un temporada 
di Fin di Aña, den un forma 
realmente extraordinario. Q 


Hoolwerf a gana 2.500 florin. 
Janice Smart 3.000 florin. 
Madeleine Ponson a gana e 
premio di 3.500 florin, mien- 
tras cu Melvina Palm a gana e 
premio grandi di 5.000 florin. 


Awo e momento di suspen- 
so pa clausura e campaña 

Compra N.V su kalender di aña 2014 ta obtenibel! 



ORANJESTAD- Nos ta 

den e ultimo luna di aña y e 
dia nan di fiesta ta acercando 
na unda tur famia di Aruba 
lo fiesta Pasco y habrimento 
di aña 2014. Cu hopi orguyo 
Compra NV ta anuncia cu 
e kalender mas gusta pa tur 
hende ta obtenibel. E kalen- 
der aki aña tras di aña a capta 
atencion no solamente aki na 
Aruba pero tambe hopi pedi- 
da ta bin duna pa esaki como 
regalo pa e Arubiano den ex- 
terior. Un kalender cu sigur 
ta aporta na nos cultura door 
di e escogencia di e kaft cu 
den pasado a hiba diferente 
parti di nos cultura di Aruba 
riba e portada. 

E aña aki manera tur aña ta 
delibera cua ta esun cu lo bin 
na remarca pa asina por bira 
parti di e coleccion di Com- 
pra su kalender. Pa aña 2014, 
COMPRA a selecciona Faro 
na Westpunt. 

Den e kalender manera tur 
aña tin 12 receta cu ta hopi 
facil y hopi dushi mes. Receta 
prepara cu productonan Fri- 
co keeshi, Kraft Philadelphia 
Cream Cheese, Milka Choc- 


olates, Spam, Bacoba Tropic 
Ale, Kraft Parmesan Cheese, 
Bumble Bee Tuna, Ritz 
Cracker, Jell-O, Kraft Mayo, 
Oreo cookies, La Choy soy 
sauce, Wesson Oil, Pam y 
productonan di Hunf s. 

Productonan di calidad y cu 
no lo por falta den cushina. 
Product Vision e aña aki a 
bolbe haci un tremendo tra- 
bou y danki tambe na Cilo 
City Lounge cu Chef Ron- 
ald Bossong cu a prepara e 
delicioso platonan y Paul van 
Driel pa su bunita potretnan. 
Den e edicion aki a wordo 
agrega e siguiente ilustracion 
di personahe cu ta wordo 
honra Cecilio (Janchi) Tromp 

- Periodista y comentarista di 
Deporte, Milo Croes - Presi- 
dente di Stichting Arubaanse 
Carnaval, Gerda de Groot - 
Presentadora “Tante Gerda” 
na Tele Aruba, Charles (Lord 
Cobashi) Groeneveldt - Ca- 
lypso King - Ronny Brete 

- Presentador, Reportero y 
Relacionista Publico. 

Tur esunnan cu ta desea di 
haya e bunita kalender aki 
por pasa na Compra den En- 


gelandstraat y ricibi e kalen- 
der aki den un forma gratis. 
COMPRA kier a gradici e 


pueblo di Aruba en general 
pa e sosten den e transcurso 
di henter e aña 2013 y danki 


tambe na tur esunnan cu ta 
stimula y conserva nos cul- 
tura, folklore y tradicion. □ 



Danki na tur cu 
a duna nan 
sosten den 
November 

ORANJESTAD - Aña pasa a keda introduci e 
prome Novembarba patrocina pa Gillette. E aña 
aki e promocion a core un tiki diferente na unda 
cu solamente den e red social por a mira e campa- 
ña pa asina yuda aporta na Koningin Wilhelmina 
Fonds. Hopi remarcabel tabata di mira personal 
di Serlimar y tambe Departamento di Salubridad 
Publico a join y asina tur nan empleado mascu- 
lino a participa cu Novembarba. 

Un biaha mas Gillette y Compra NV kier a 
gradici tur cu a participa y aporta cu e causa aki. 
E acto oficial di entrega a wordo haci door di rep- 
resentante di Compra N.V na e vocero di KWF. 
Nan a haya un check bon mereci y nos ta sigur cu 
e fondo recauda lo wordo bon utilisa pa e funda- 
cion. Un biaha mas danki pa e apoyo durante e 
luna Novembarba. □ 










































SOCIALISE 


DIABIERNA 27 DECEMBER 2013 


R. E. Yrausquin & Sons ta opta pa e muchanan cu menos recurso 



ORANJESTAD - Christina 
Yrausquin, gerente di benta 
na R.E. Yrausquin & Sons 
a entrega na John Fun, 
presidente di “Fundacion 
Ban Uni Man Pa Cria Nos 
Muchanan” un cheque na 
balor di 3.500 Florin. E fun- 
dacion tin como meta pa sig- 
ura cu muchanan di famian- 
an cu menos recurso ta ricibi 
desayuno y lunch na scol. 

E aña aki pa e dianan di fiesta, 
R. E. Yrausquin & Sons a di- 
cidi pa uza e presupuesto cu 
ta normalmente disponibel 
pa regalonan na relacionnan 
di compania pa haci un dona- 
cion na e fundacion aki. A 
scoge e enfoke aki pa varios 
motibo. Nos muchanan ta 
nos futuro y nos tin cu trata 
esaki cu hopi responsabili- 
dad. 

Tambe e tanto bolun- 


tarionan cu sa dedica nan 
tempo na e bienestar di e 
muchanan menos fortuna 
por haci bon uzo di algun 
apoyo di nos comunidad. 

R. E. Yrausquin & Sons ta 
spera cu e ehempel aki lo ta 
un bon ehempel y alabes bira 
un tendencia pa mas compa- 
nianan den nos comunidad. 
Christina Yrausquin: “E bi- 
enestar di e menos fortuna 
den nos comunidad y di otro 
personanan cu pa cualkier 
otro motibo tini hopi dificil, 
ta asunto di nos tur. Nos tur 
hunto por significa hopi pa 
nos prohimo. 

E boluntarionan cu nan tem- 
po y esfuerso, y e comercian- 
tenan cu nan asistencia fi- 
nanciero y material. Tin hopi 
instancia y fundacionnan cu 
por haci bon uzo di e tipo di 
yudansa aki.’O 


Mitchell Tromp cu concierto di Pasco 



ORANJESTAD- Diasa- e concierto di Pasco na mi 
bra anochi riba Freewinds, dushi isla. Mitchell a wordo 
Mitchell Tromp a presenta compania pa e grupo di gaita 



“Las Unicas” y e banda di 
Freewinds. Cherise Tromp 
a presenta e prome cantica 
cu Mitchell a yega di canta 
“Canta Cumi”. E duo di 
Chantal Quant y Mitchell 
Tromp a presenta e cantica 
“Santa No Lubida mi”. 
Bautismo di su cd a tuma 
luga durante e concierto, 
Lurena Schwengle y Car- 
men Herrerra tabata e mad- 
rina di e cd. Mitchell a haci 
un donacion na Fundacion 
Lisette Gomes “stop abuso 
sexual di mucha”. Pa cualk- 
ier informacion tocante e cd 
di Mitchell, por tuma con- 
tacto na number di telefon 
5926506.Q 

Habri Pasco na un manera diferente disfrutando di e bida nocturno di nos isla 




Habriendo Pasco na South Beach Lounge unda cu Dj nan internacional di Venezuela manera Dj Andrea Ferratti, Dj Ralph Grossl, Dj Piazza, hunto cu nos Dj 
local, Dj Yeimy,nan a haci un cos na South Beach Lounde. Nan a buta un ambiente fenomenal riba e anochi aki.Q 

Biba cada momento 


“ The Lord is my shepherd; I shall not want. 

He makes me to lie down on green pastures. 

He leads me besides still waters. He restores my soul. ” 
Ps. 23:1,2 

With deep sympathy we hereby announce passing of our 
beloved mother, sister, aunt: 

Mrs. Theresa Irene Reed 

better known as: “Tessa” 

Sunrise: May 24th, 1953 
Sunset: December 21st, 2013 

The funeral will take place on Monday December 30th, 
2013 at 3 o’clock leaving the Olive Tree Funeral Home to 
the Catholic cemetery in San Nicolas. The late Tessa will 
be laid out from 1 o’clock in the afternoon in the Olive 
Tree Funeral Home in San Nicolas. 

Condolence address: The Olive Tree Funeral Home in 
San Nicolas 

Friday December 27th, 2013 from 7 to 9 pm 



Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.conn 
www.theolivetreefuneralhome.com 

Biba cada momento 


" Señor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa. M 
Ps. 23:1,2,3 


Cu inmenso tristeza na nos curazon, nos ta participa 
fayecimento inespera na Medellin, Colombia: 



Rudolf Victoire Antonius 
Tjin-Kon-Fat 

Acto di entiero lo tuma lugar na Aruba, pero dia y ora lo 
wordo anuncia despues. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 
www.theolivetreefuneralhome.com 

Radisson Aruba Resort Casino & Spa ta 
celebra hunto cu su empleadonan 


r\i iroTa 

Tfl*. 593-D5&7 /536-6699 ■' 5S0-HQE 
Faju SBta&sa 

"Sea keto y sabi cu Ami ta Dios, halza ariba pueblonan y 
halza ariba tera. Señor di Universo, E ta cu nos, Dios di 
Jacob ta un forti pa nos. 

Salmo 46: 10-11 

A fayese inesperadamente, nos yiu, nieto, ruman, swa y 
omo: 



Alphonse Michael Giel 

mihor conoci como M Fon of Maikel M 
★16-04-1958 f23-12-2013 

Na nomber di su: 

Mama: Vuida Maria Giel-Kock 

Rumannan: Marlene y Rudy de Cuba-Giel 

Aida (Ivy) Giel y yiu 
Christine (Jeany) y 
Giovanni Lopez-Giel y yiu 
Jamila Giel y yiu 
Sharon Giel 
Roland (Roly) Oduber 

Wela: Christina Kock-Damian 

Sobrina y sobrinonan: Patrick Giel, Jason Giel y Christy- 
liene Lopez 

Manera su yiunan: Carolina y Julissa 

Tanta y omonan, prima y primonan, bisiñananm amigo- 
nan, conocirnan 

Demas famia: Giel, Kock, De Cuba, Lopez, Peterson, 
Van Den Wal Arnemann, Damian, Bislip, Brete, Kool- 
man, Sherwood, Thiel, Angela 

Acto di entiero lo tuma lugar diasabra 28 di december 
2013 na misa Birgen di Fatima pa ll’or di mainta, despues 
lo sali pa Santana central na Sabana Basora. E restonan 
mortal lo ta reposa for di 9 ? or di mainta den misa. 

Adres pa condolencia: Aurora Funeral Home, diabierna 
27 di december 2013 di 7 ? or pa 9 ? or di anochi. 


Palm Beach, Aruba— 

Radisson Aruba Resort Ca- 
sino & Spa a celebra hunto 
cu su empleadonan clausura 
di aña. 

Bou musica di gaita e per- 
sonal por a pasa un rato 
ameno. 

Por lo general trahadonan 
di hotel ta aprecia e gesto ey 
masha di nan doño di tra- 
bou. Cada empleado a ricibi 
su ham. 

E actividad a wordo or- 
ganisa pa e departamento di 
Recursonan Humano, esaki 
tambe tabata un oportuni- 
dad excelente pa desea tur 
e coleganan un Bon Pasco y 
un temporada di fiesta sigur 
y dushi.Q 

Gradicimento y invitacion 

Na nomber di su yiu, nuera, nieta, nieto, ru- 
mannan, subrina y sobrinonan nos kier gradici 
tur esnan cu di un forma of otro a demostra 
nan atencion durante y despues di fayesimen- 
to y entiero di nos difunto stima 



Bernardo "Tata Ben" Dirks 


Señor ta mi wardador, mi’n tin falta di nada, den cu- 
nucu di yerba berde. E ta pone mi sosega. E ta hiba mi 
na awa trankil, pa mi bolbe haya forza. 

Salmo:23.1 

Cu hopi dolor y tristeza na nos curazon nos ta par- 
ticipa fayecimento cristianamente di: 



Aniceta Dijkhoff-Quant 

Mihor conoci como “Dorilia” 
★05-12-1940 f 21-12-2013 


Un danki special na su ayudantenan; Richard 
Werleman y famia, Monica Penja y famia, na 
staff y personal di Aurora Funeral Home pa 
nan sublime trabow y atencion na famia. Ña 
tur cu a duna atencion durante enfermedad y 
entiero di nos difunto stima. 

Nos kier invita tur famia, conocir, bisiña, 
amigo pa tres anochi di misa cu lo tuma lugar 
dianan 26, 27, 28 di december na misa Imac- 
ulada Concepcion na Sta. Cruz for di 7 ? or di 
anochi. 

Boso presencia lo ta altamente aprecia. 


Na nomber di: 

Su Casa: Pedro Ismael Dijkhoff 

Yuinan stima: Dorothy Dijkhoff & famia 

Donny & Eka Dijkhoff y famia 
Elvis & Coleta Dijkhoff y famia 
Felix & Ruthlin Dijlhoff y famia 
Jimmy & judy Dijkhoff y famia 
Roland & Louella Dijkhoff y famia 

Niéto(a)nan: 

Gerald, Derrick, Liliana, Arthur, Ruthmilda, Kim- 
berly, Mallorie, Ivan, Kevin, Ju;ien, Mary-Ann, 
Melisa, Jamie-Lee, Jennifer 

Bisaniéto: 

Negusa, Q-Sherryenne, Kyzion 


yAmrora . p 

Tel; 593^0867 / 588-6699 / 560-140* 
Fax: 5B&-6693 

Gradicimento y invitacion 

Pa medio di esaki famia kier a gradici tur esnan 
cu di un manera of otro a mustra nan atencion 
y a duna nos sosten durante fayecimento y en- 
tiero di nos defunto stima: 



Juan Geerman 


Gradicimiento ta bay especialmente na tur es- 
unnan cu a manda flor, krans, telegram, men- 
sahe y yamadanan. Na tur cu tabata presente na 
e momentonan dificil. 

Danki for di profundo di nos curason. 

Nos ta invita pa compaña nos na 3 santo sac- 
rificio di misa cu lo tuma lugar diabierna 27 y 
diasabra 28 di december 2013 pa 7’or di anochi 
y diadomingo 29 di december 2013 na Santa 
Filomena na Paradera. 

Boso presencia lo ta altamente aprecia. 


Rumannan: 

Segindino & Yolanda Quant y famia 
Juliam Quant y famia 
Maria & Pedro Kock y famia 
Romana & Ronald Penja y famia 
Feliciano & Hermonica Quant y famia 
Vicente Quant 
Jorge (Coby)Quant 

Franklin Benito & Zaida Geerman y famia 
Carmelita Geerman y famia 

Tantanan: Veneranda Hart y famia 

Laurina Geerman 
Catarina Geerman 
Marcela Geerman 

Amigo di cas: Cerilio Marchena 

Amiga di cas: Biélka, Lidia, Diana Zimmerman 

Subrina (o)nan y demas Famia: Dijkhoff, Quant, 

Van Balen, Gomez, Petrochi, Irausquin, Ras, Hurta- 
do, Wever, Maduro, Van de Berg, Arends, Stamper, 
Hadi, Henriquez, Vrolijk, Rasmijn, Goeloe, Wout- 
ers, Vlijt, Kock, Tromp, Koolman, Schwengel, Jones, 
ZLampe, Wernet, Yarzagaray, de Abreu, Ribeiro, 
Bomba, Jacobs, Croes, Simon, Gomes-Sarrao, Hart, 
Narranjo, Amaya, Marchena, Weert, Chance, Han- 
sen, Kaersenhout, Vries, Jansen, v/d Biezen, Thiel, 
Penja, Helder, Geerman. 

Acto di entiero lo tuma lugar dialuna 30 di decem- 
ber 2013 di 2'or pa 4'or di atardi na misa Cristo Rey 
na Brazil despues saliendo pa Santana catolico na San 
Nicolaas. Lo tin oportunidad pa duna condolencia na 
e famia na Aurora Funeral Home diadomingo 29 di 
december 2013 di 7'or pa 9'or di anochi. 

Nos ta pidi nos disculpa si den nos tristeza nos por a 
lubida algun famia. 

Gradicimento y invitacion 


Pa medio di esaki, famia kier a gradici tur esnan 
cu di un of otro manera a mustra atencion y a 
duna nos sosten durante fayecemento y entiero 
di nos difunto stima: 



Rosaria Magdalena 
Geerman-Quandus 

Mihor conoci como Chileen o Lena 

Gradicimento ta bai muy especialmente na Dra. 
Elena Sanchez y personal di 3er piso di Hospi- 
tal Dr. Horacio Oduber, staff y personal di Au- 
rora Funeral Home, muy especial Sr. Anthony 
Latham. Tambe nos kier a gradici na tur esnan 
cu a manda flor, krans, mensahe y yamadanan y 
na tur cu tawata presente na momentonan difi- 
cil. Masha danki for di profundo di nos curazon. 

Nos kier a invita pa compaña nos na 3 Santo 
Sacrificio di Misa cu lo tuma lugar diabierna 27 y 
diasabra 28 di December 2013 pa 7’or di anochi 
na Misa Inmaculada Concepcion na Sta. Cruz y 
diadomingo 29 December 2013 pa 6’or di atardi 
na Misa Sta. Anna na Noord. Dia 3 di Januari 
2014 pa 7’or lo ta bai tin un orashon na cas. 

Boso presencia lo ta altamente aprecia. 

Famia Geerman-Quandus 



Biba cada rnomento 


Invitacion recordando 3 aña di fayecimento di 
nos estimada mama, wela, bisawela, ruman, 
tanta 



Nina Chichita Croes-Wever 

“Tanta Chita” 

Diabierna 27 di December 2013 pa 7’or di ano- 
chi na Misa Cristo Rey na Brazil. 

Bo(so) presencia ta altamente aprecia 
Den nomber di su yiunan, nieta y bisanieto 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 
www.theolivetreefuneralhome.com 

Mutts 


Conceptis Sudoku 



SHOULPN'T VOU 
BE SHTORING 
THOSE NUTS TO 
EAT IN WINTER 


\?t 




WOW... WHy PIPN'T 
WE THINK OF 
that!?! 


muttscomics.com 


6 Chix 



HURRY UP * 
CHAH&E INTO 
A PRINCE. 

MY MOTHER 
»S ALREADY 
ASKIN& ABOUT 
GRAWDCHILDREN’- 


Blondie 

HERB'S ONS/ mv DONT WE EACH 
TELL ASOUT OUR 

®OM r l CLAUOIA/ 



I MEAN A MEMORY THAT 
DOESNT INYOLVE 
FOOD/ 



Mother Goose & Grimm 

Difficulty Level ★ ★ ★ ★ 


Sudoku is a number-placing puzzle based on 
a 9x9 grid with several given numbers. The 
object is to place the numbers 1 to 9 in the 
empty squares so that each row, each column 
and each 3x3 box contains the same number 
only once. The difficulty level of the Conceptis 
Sudoku increases from Monday to Sunday. 

ACROSS 

1 _oneself; 

prepare for bad 
news 

6 It was, to a 
poet 

10 Large stringed 
instrument 

14 Revolving part 
in an engine 

15 Sworn 
statement 

16 “The Buckeye 
State” 

17 Love, in France 

18 Birch or cedar 

19 “A_ home is 
his castle” 

20 Perverted 
22 Unwilling 

24 Flower stalk 

25 Jam-packed 

26 Give shelterto 

29 Oomph 

30 Afternoon hour 

31 Blanket 
33 Standing 

straight 

37 Forest animal 
39 Digs for ore 

41 Cabbage kin 

42 Proprietor 
44 Nuisances 

46 Regret 

47 Vatican leaders 
49 Granny Smiths 

& Mcintoshes 
51 Fall month 

54 Bring on board 

55 Need for water 

56 Faithfulness 

60 Helpful cue 

61 Long poem 

63 Island greeting 

64 On nervous 

65 Danger 

66 Talk out of 

67 Walter _ Army 
Medical Center 

68 Rolls the hair 

69 Get on one’s 
feet 

DOWN 

1 Pitt or Garrett 

2 Italy’s capital 

3 Perched upon 

4 Of certainly 

Created by Jacqueline E. Mathews 


5 Unpredictable 

6 Tribal pole 

7 Hospital room 
with many beds 

8 Consumed 

9 Scissors 

10 Studenfs 
assignment 

11 Beatles hit 
Day’s Night” 

12 Hose down 

13 Got ready to be 
photographed 

21 Snake’s poison 

23 Cast a ballot 

25 Heals 

26 Hullabaloo 

27 Once again 

28 Sharp-witted 

29 Trait 
transmitters 

32 Deadly reptile 

34 Late Chief 
Justice Warren 

35 Classic board 
game 

36 Pegs for Els 

38_on;gave an 

account of 

40 Prim & serious 
43 Reiner & Lowe 
45 Bed coverings 
48 _ out; 
weakens 

50 Bit of hamster 
food 

51 “A rose by any 
_ name...” 


52 Scold 

53 Color slightly 

54 Rubes 

56 Clenched hand 

57 Tiny bit 

58 At that time 

59 Three feet 
62 Lemon 

meringue _ 

Dr. Thuis 


EMERGENCIA 

911 


POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


O'STAD: Paradera Tel: 588-6638 
S. NICOLAS: Seroe Preto Tel: 584-4833 


SERVICES 


INFORMATION 

118 

SETAR 

582-2116 

TAXI 

582-5900 

TAXI-TAS 

587-5900 

PROF. TAXI 

588-0035 

TAXI D.T.S. 

587-2300 

SERVICE ARUBA 

583-3232 


CRUISESHIP 


Dec. 29 

Mein Schiff 2 


MORTUARIO 

AD Patres 584-2299 

Aurora 588-6699 

Mementomori 583-3358 

Thf* Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FA_DA)Jel: _583-299_9_ 

FUNDACION 
Respetami 
Teh 582-4433 _ 

Diabetic Foundation 
Arubano 

Teh 583-3808 _ 

Narcotics Anonymous 
Tel: 583-8989 

Foundation Amor 
pa Prohimo 

Teh 583-3345/58_6-_6976 _ 

Women in Difficulties 

Foundation 

Tel: 583-5400 





Bo codenci 
di nuinbernori 
di suerle la duna 
e num be r di owe 


SORTEO Dl 24 DEC 2013 


0 



07-20-26- 
28-35 
JOKER 15 
LETTER H 




1924 

Cancer 



1108 

8568 

3723 


10-14-21- 

28-30 


/S\ 

02-10-12-16 


MEGABALL 


05 

4 

1478 

8254 


2088 

DIARI0 

8341 

4548 


8348 

SIIPER 

6751 

SORTEO Dl 25 DEC 2013 


4-12-23-32- 

45-48-X5 

JACKPOT $ 4 MILLION 

SORTEO Dl 24 DEC 2013 


23-34-53- 

58-73-2-X3 

JACKPOT $ 35 MILLION 


Nivel 
halto di 
atmosfera 
ta alehando 


di nos 
region 



ORANJESTAD- Un dis- 
turbio den e nivelnan halto 
di atmosfera ta alehando 
su mes for di nos region. 
Sinembargo ainda algun nu- 
bia lo pasa riba nos region y 
por produci algun awasero 
ariba nos islanan. 

TEMPO: 

Tempo lo nubia te parcial- 
mente nubia cu chens pa un 
awasero isola.. Temperatura 
maximo lo ta di 30 grado 
Celsius. Temperatura mini- 
mo lo ta di 26 grado Celsius. 
Solo ta sali 6:54 a.m. y ta baha 
6:19 p.m. 

BIENTO: 

Biento lo ta modera te fuerte 
for di direccion oost, noor- 
doost cu averahe di 7 nudo 
y biento maximo di 16 nudo. 
CONDICION DI LAMA: 
Olanan di lama ta for di di- 
reccion oost, noordoost cu 
haltura di 3 te cu 7 pia. 

TEMPO TROPICAL: 
Nada di importancia. 
PROSPECTO RESTO PA 
COMIENSO DI SIMAN: 
Un chens hopi chikito pa 
un yobida isola di duracion 
cortico ta posibel. E chens pa 
awasero ta minimal. □ 



Hala rosea hunto. No laga bo mes ma- 
nipula emocionalmente. Cuminsa adapta 
energia y bo forma di bida na esun cu ta 
yegando na bo bida na e momentonan aki. 
Numbernan p'awe: 6, 1 8, 28 y 40. 


Aries 


Lo bo bay pasa un dushi momento hunto cu 
un hende cu bo stima. Ta importante pa bo 
hala un banda loke no ta necesario y gasta 
demasiado pa bo pasa bon. Numbernan 
p'awe: 7, 1 9, 29 y 41. 



Tauv 


Sacudi bo bida di personanan manipulado. 
Si bo haci cierto adaptacion bo manera di 
a comete na tareanan pendiente, lo bo bay 
tin resultadonan estupendo. Numbernan 
p'awe: 8, 29, 39 y 42. 



Geminis 


Bo forsa di boluntad ta riba un tono halto. 
Ta momento pa bo cumpli cu tur bo forsa 
e tareanan cu bo ta posponiendo. Confia 
den bo recursonan interno. Numbernan 
p'awe: 9, 1 9, 29 y 32. 



Cancer 


Nan lo bay confesa bo un sentimento di 
amor. Lo bo sinti bo mes hopi bon, ora cu 
bo saca for di bo cabes e ideanan cu ta 
draai den dje y cu ta kita bo soño. Num- 
bernan p'awe: 11, 1 8, 20 y 37. 



Leo 


Pone bo mes den contacto cu naturalesa. 
Tin algun hende rond di bo cu solamente 
sa papia di desgracia, malesa y problema. 
Si bo scucha lo bo pega cu nan pesimis- 
mo. Numbernan p'awe: 1 4, 28, 30 y 47. 



Uirgo 



Libra 


Bo constante lo acerca bo na e triunfo cu 
bo ta spera. Luna ta dislumbra cu e dosis 
extra di energia cu bo tin mester pa anima 
bo na tuma e paso decisivo cu lo hiba bo 
na e exito. Numbernan p'awe: 4, 8, 20 y 
37. 


Loke bo scucha por herida bo sentimen- 
tal. Purba di pone bo mes mas den con- 
tacto cu bo ser interno y lo bo wak con lo 
bo descubri hopi cos cu ta parce secreto. 
Numbernan p'awe: 14, 1 8, 23 y 32. 



Scorpio 


—- 


Bo ta drentando den un tono sumamente 
sensibel. Bo sentido familiar ta na halto, 
pero na e mesun momento bo ta sinti 
algo inkieto. Numbernan p'awe: 11, 16, 
27 y 39. 



Sagitario 


Bo ta algo distrai, concentra bo energia 
den loke realmente ta importante. Bo tin 
e capacidad di absorbe energia aheno 
como un spons y esey tin biaha no ta bon. 
Numbernan p'awe: 1 3, 26, 37 y 42. 



Capricornio 


Aparta tempo pa ta cu bo sernan keri. 
Considera aparta un poco di tempo den- 
tro di bo ocupacion diario pa demostra 
bo sentimentonan na e persona ey. Num- 
bernan p'awe: 1 7, 25, 44 y 48. 



nquario 


Scucha e bos di bo curason y actua awo. 
Por ta bo ta cansa door di tanto trabao y 
preocupacion y ta cumbini bo pensa den 
un escape pa otro siman. Numbernan 
p'awe: 19, 32,41 Y 59. 



Pisces 

Jackpot progresivo di 
Stellaris Casino a wordo gana 


ORANJESTAD- Premi- 
onan grandi y yen di caranan 
contento ta loke por a mira 
na Stellaris Casino reciente- 
mente, durante e evento Feel 
Good Bingo. Despues di un 
par di luna, e Jackpot di e 
Bingo Progresivo di 42.917, 
65 florin a wordo gana. 

Un Sra. Almira Franken 
sumamente emociona no por 


a kere su wowonan ora cu el 
a realisa cu el a gana e bingo. 
E1 a canta BINGO na di 50 
yama y asina tambe ta bay cas 
cu e jackpot di e bingo pro- 
gresivo di 42.917,65 florin. 

E jackpot nobo di e progresi- 
vo ta cuminsa na 25.106,65 
florin. Tur diahuebs, diasabra 
y diadomingo huespednan 
di e Casino por participa pa 


solamente 15 florin. Esaki 
ta inclui cuatro carchi bingo 
pa 10 wega, cu 2125 dollar 
na premio. Esaki ta inclui e 
progresivo, e powerball oro y 
plata cual tambe ta inclui un 
progresivo. 

Stellaris Casino ta informa 
tur hungadonan di bingo cu 
e prome bingo pa 2014 lo ta 
dia 4 di januari, 2014. Q 




PASAIAGA BO AVISO NA OFICINA Dl BON OlÁ ABUBA WESTSTBAAT #22 
OF MANDA BO AVISO VIA EMAIL NA: michael.arends@cspnv.com 


TA BENDE 

Chevrolet Avalanche 
2002, 4x4 automatic, 
kibra pa piesa Afl. 3000,- 
Pa mas informacion 

Tel: 594-9990 


TA BENDE 

un Hyandai Tiburon 
2003, Coupe cu 4 mac 
reem di 4.500 fls, clutch 
nobo, brakeservice 
recien, handremgear 
nobo, meter di Fast and 
Furiest, body bon 
condicion paAfl. 10.000 
recien gekeur 
Tel: 567-4328 


SERVICIO 

PUBLICO 

Ta service airco split- 
Unit y Window Unit. Pa 
mas informacion yama 

Tel: 565-5471 


TA BENDE 

Ganga Ganga pa 
gordura november y 
december ora cumpra 9 
saco bo ta haya 12 saco 
y nos ta intrega tambe. 
Pa mas informacion 
Tel: 564-4456 


TA BENDE 

Frigidaire Whirlpool cu 
freezer hopi bon y ta fria 
hopi bon. 

Solamente fl. 450.= 
Informacion: 

Tel: 582-4324 


TA HUUR 

Vacantie na Aruba 
camber sin airco Afl. 70,- 
pa dia. Pa mas 
informacion 

Tel: 561-7112 


TA BENDE 

Un Harley Davidson 
costum. Hopi bunita, 
nobo gespuit, hopi 
chrome messs 
PrijsAfl. 25.000,= 
Pa mas informacion 
Tel: 733-9993 


TA BENDE 

Un Kia Sorrento ‘06 
Afl. 22.000,= Un 
quadriser Kymco MXV 
300 ‘06 hopi bon 
condiocion Afl. 6000,= 
automatic (both) 
Tel: 594-4210 


SERVICIO 

PUBLICO 

Ta ofrece pa verf cas of 
cura den e temporada 
nan aki nov/dec. Nos ta 
drecha y lanta cura pa 
cas. Tel: 564-3588 


TA BENDE 

1 slof birkenstock 41 
Afl. 125,= 1 slof 
graceland 40 Afl. 50,= 
paña pa chiwawa 35,= 
termo pa 24 ora cayente 
35,= spiel rondo grandi 
60,= pa mas informacion 
Tel: 740-6673 


TA BENDE 

Un computer MPC, 
Windows 7, 300 GB 
hard-disk, 20”Samsung 
monitor/tv, logitech 
keyboard cordless, 
logitech mouse cordless, 2 
logitech speakers, scanner 
HP scanjet G2410 nobo 
den caha. Prijs completo 
Afl. 2.300,= Pa mas 
informacion yama 
Tel: 594-9990 


TA BUSCA 

Un camber pa huur sin 
airco pa Afl. 500,- 
Pa mas informacion 

Cel: 561-7112 


TA BENDE 

Un Ford Explorer2012 
top condition garantia te 
cu 2015. Pa mas 
informacion por yama 

Tel: 561-7112 


TA BENDE 

Un dresser pa cama 
twin, e ta un style di 
comforter, color ros cu 
wiel borda Afl. 175,= 
Pa mas informacion 
Tel: 561-0227 


MASSAGE 

Professional Masseur, 
certified and diploma’s 
from beauty with 
style. Email: 
palmsaruba@hotmail.com 

Pa mas informacion 
yama Elix Croes 
Tel: 560-7823 


SERVICIO 

PUBLICO 

Pushi muhery homber 
bunita y lief. Nan a bira 
demasiado nos ta busca 
doño cu ta stima pushi y 
ta responsabel. 
pa mas informacion 
Tel: 568-2339 


TA HUUR 

1 Bedroom apartment 
semi muebla pa 1 of 2 
personaAfl. 1250,= 
lluna borg, awa, cable 
wifi, coriente apart 
Tel: 594-9069 


TA HUUR 

Studio apartment 
muebla na Savaneta 
Ipers Afl. 1050,= 2 pers 
Afl. 1250 plus 1 luna 
borg. inclu awa/ airco/ 
wifi/cable 
Tel: 732-1104 


TA BENDE 

Ford F-350 dually full 
equipped 2000. 4 drs. 
wheel size 22”, 
color shinishi silver 
Hopi bunita, hopi extra’s 
PrijsAfl. 35.000,- 
Pa mas informacion 
Tel: 593-0403 


TA BENDE 

Un auto Renault 
Celtraquatre 1936 por 
cambie pa otro auto 
tambe. Un Nissan 
Platina 2005 89km 
prome doño. 

Pa mas informacion 


TA BENDE 

Un DVD player pa 
Afl. 50,= 

Pa mas informacion 

Tel: 585-7018 


TA BENDE 


Tel: 566-0453 


TA BENDE 

Un Dodge 2006 
Magnun. In mint 
condition. color blanco. 
4drs. Automatic 
PrijsAfl. 16.000,= 

Pa mas informacion 


Toonbank puro palo 
fura cu formica. 

Mester bay! 

Bin pone bo prijs 
y bay cune! 

Pa mas informacion 
Yama: 5937755 


DON’T DRINK 


Tel: 594-4499 


AND DRIVE 



"fAWI FUNDACION 
CUUISIPN" v 

Celebrando 40 aña di Dande 


Festival di Dande lo conta cu 46 participante e aña aki 




ORANJESTAD- Diasabra 
ultimo durante e reunion 
na Urataka Center un total 
di 14 agrupacion a registra 
pa e festival di Dande cu lo 
tuma luga diasabra 28 di De- 
cember den Club Caiquetio 
na Paradera. Ta trata aki di 
40 aña di festival di Dande. 
Un total dil3musica tipico 
di Aruba, 7 tumba di Aña 
Nobo, 8 propio composi- 
cion, 14 dama y 32 cabayero 
lo participa. 

E anochi di festival lo hab- 
ri cu e Himno Nacional 
canta/Streanan di Boneiro’ 
cu ta invitado pa e festival lo 
habri e festival cu 3 cancion 
tipico. E agrupacion‘Strea di 
Paz’ cu ta di e festival di Agu- 
inaldo lo canta e canticanan 
ganado di e festival, Jelitza 
Croes y Bertha Wolf y e ga- 
nado infantil cu nan Dande. 
‘Tipico Del Campo’ cu dos 
Dande: Nelson Tromp y 
Miro Ridderstap y un tipico“ 
Mosa Bunita”. Ta Bomba’ 
cu un tipico, un propio com- 
posicion, un tumba di Aña 
Nobo y 5 dande canta pa 
Howard Croes, Robin Giel, 
Glembert Croes y Marilinda 
Croes. ’Tipico Flamboyan’ 
cu un tipico y un tumba 
di Aña Nobo,“Tempo Lo 
Lanta”. Dande Frank Kock, 
Ronwayne Kock y Chelito 
Werleman. ‘Tipico Savaneta’ 
cu un tipico y dos dande. 
‘Tipico Alegre Cadushi 

Largo’, cu un tipico, pro- 
pio composicion “Olele” cu 
ritmo Tambu. Tumba di Aña 
Nobo canta pa Jason Kelly. 
Dande lo ta canta pa Angelo 
Koolman, Jason Kelly, Julissa 
Boekhoudt y Marilyn Croes. 
c Grupo Alegre Noord’, 

un tipico, un propio com- 
posicion, un tumba di Aña 
Nobo, sigui pa dande cu can- 
tantenan Lourdes Werleman, 


Argeline Henriquez, Ross- 
lyne Henriquez, Tano Car- 
rion, Francis Jacobs, Jennifer 
Donata y Graham Donata. 


'Zonido di Antaño’ ta sigui cu 
tipico wals “Dushi Zonido”. 
Propio Composicion; “Tiro 
di fin di aña”, tumba canta 


pa Darwin Gomez. Tumba 
di Aña Nobo, “ Paranda 
di Antaño”canta pa Jelitza 
Croes. Festival dande, Mario 


Kelly Sr.; Rudy Ras, Chinto 
Croes, Oslin Trimon, Jelitza 
Croes, Eric Ras, Mario Kelly 
Jr. y finalmente Bertha Wolf. 
'Tipico Macuarima’ cancion 
tipico“Fantasia” (potpourri), 
festival propio composi- 
cion “Chopi Cho” canta pa 
Chicho Kock. Tumba di aña 
nobo canta pa Veloushka 
Krozendijk, dande canta pa 
Louisette Christiaans- Yarza- 
garay y HilyannCroes. 
'Paranda ta Nos’ cu un tipico 
y dos dande canta pa Haidy 
Boekhoudt y Jair Boekhoudt. 
Alma Folklorico’ cu un tipi- 
co, un propio composicion 
“E dushi Niño”canta pa Ruth 
Gaari. Danilo Vrolijk cu su 
tumba di Aña Nobo“Luz 
di Shelo na bo porta”. Can- 
tantenan di Dande, Edjean 
Semeleer, Danilo Vrolijk, 
Gilbert Feliciano, Miosotis 
Tromp y Robert Maduro. 
c Los Hermanos’ lo cera e 
festival cu nan Propio Com- 
posicion, “cancion di Amor”, 
canta pa Marlene v/d Linde y 
dandenan lo ta canta pa Che- 
bito Trimon y Marlene v/d 
Linde.Q 
























